cyanic-selkie/wikianc huggingface dataset:
ദേവനാഗരി
ഉച്ചാരണശൈലി അടയാളങ്ങൾ
സംസ്കൃതത്തിൽ വേദസൂക്തങ്ങൾ ഉരുവിടുമ്പോൾ അക്ഷരങ്ങൾ ഉച്ചരിക്കുന്നതിൽ കൂടുതൽ വൈവിദ്ധ്യങ്ങളുണ്ടു്. വരമൊഴിയിൽ അവയെ സൂചിപ്പിക്കാനുള്ള ചിഹ്നങ്ങളാണിവ:
കുറുവായൻ തവളകൾ
മൈക്രോഹൈലിഡെ കുടുംബത്തിൽപ്പെട്ട തവളകളെയാണ് കുറുവായൻ തവളകൾ (ഇംഗ്ലീഷ്:Narrow Mouthed Frog) എന്നു വിളിക്കുന്നത്. ഇവ ഏകദേശം 413 സ്പീഷിസുകളിലായി ലോകത്തിന്റെ ഒട്ടുമിക്ക ഭാഗങ്ങളിലും കാണപ്പെടുന്നു. ഇവയിൽ 69 ജാതി തവളകളുണ്ട്. ലോകത്തിലേറ്റവും കൂടുതൽ ഇനം ജാതികളുള്ള തവള കുടുംബമാണ് മൈക്രോഹൈലിഡെ.
സ്വഭാവം
പേരുസൂചിപ്പിക്കും പോലെ തന്നെ ഇവയുടെ ശരീരവും ചെറുതാണ്. ഇതിലെ മിക്ക സ്പീഷിസുകൾക്കും 1.5 സെന്റീമീറ്ററിൽ താഴെ വലിപ്പമേയുള്ളു എന്നിരുന്നാലും 9 സെന്റിമീറ്റർ വരെ വലിപ്പമുള്ള കൂട്ടരും ഈ കുടുംബത്തിലുണ്ട്. കരയിലും വൃക്ഷങ്ങളിലും ആണ് കൂടുതൽ സമയമെങ്കിലും ചിലയവയെ ജലാശയങ്ങളുടെ സമീപവും കാണാറുണ്ട്. കരയിൽ കഴിയുന്നവ മിക്കവാറും ഇലകളുടെ അടിയിലും മറ്റും ഒളിച്ചിരുന്ന് രാത്രികാലങ്ങളിലായിരിക്കും ഇരതേടാൻ പുറത്തിറങ്ങുക.
പൊതുവെ രണ്ട് തരം തവളകളാണ് ഈ ഗണത്തിലുള്ളത്, ഒന്ന് വലിയ ശരീരവും ചെറിയ വായുമുള്ളവ, രണ്ടാമത്തെ ഇനം കാഴ്ചയിൽ സാധാരണ തവളകളേപ്പോലെയുമാണ്. ചെറിയ വായുള്ളവ ചിതലുകളേയും ഉറുമ്പുകളേയുമാണ് ആഹാരമാക്കുന്നത്. ആഫ്രിക്കയിൽ കാണാപ്പെടുന്ന ചിലയിനം തവളകൾ മണ്ണിനടിയിലാണ് മുട്ടകളിടുന്നത്.
പ്രത്യുത് പാദനം
ന്യൂ ഗയാനയിലും ഓസ്ട്രേലിയയിലും കാണപ്പെടുന്ന കുറിവായൻ തവളകൾക്ക് വാൽമാക്രി എന്ന അവസ്ഥ ഉണ്ടാകാറില്ല, ഇവ നേരിട്ട് മുട്ട വിരിഞ്ഞ് തവളക്കുഞ്ഞുങ്ങളാവുകായാണ്. വൃക്ഷത്തിൽ കഴിയുന്ന തവളകൾ മരത്തിലാണ് മുട്ടയിടുന്നത്. കുറിവായൻ തവളകളുടെ വാൽമാക്രികൾക്ക് മറ്റുള്ളവയുടെ കൂട്ട് പല്ലുകൾ കാണാറില്ല.
ആവാസ മേഖലകൾ
കുറിവായൻ തവളകൾ പൊതുവെ ഉഷ്ണമേഖലാക്കാടുകളിലാണ് കാണാപ്പെടുന്നത്. വടക്കേ അമേരിക്ക, തെക്കേ അമേരിക്ക, ഇന്ത്യ, ശ്രീലങ്ക, ദക്ഷിണ പൂർവ്വേഷ്യ, ന്യൂ ഗയാന, ഓസ്ട്രേലിയ എന്നിവിടങ്ങളിലെല്ലാം ഇവ കാണപ്പെടുന്നു. മിക്കവയും ഉഷ്ണമേഖലാക്കാടുകളിലാണ് കാണപ്പെടുന്നതെങ്കിലും ഇതിൽ നിന്നും വിഭിന്നരായവരും കുറവല്ല, ഇക്കൂട്ടർ കൂടുതലായും മഡഗാസ്കറിലും ന്യൂ ഗയാനയിലുമാണുള്ളത്.
പുറത്തേക്കുള്ള കണ്ണികൾ
വർഗ്ഗം:തവളകൾ വർഗ്ഗം:കുറുവായൻ തവളകൾ
രസഗുള
മധുരപാനീയത്തിൽ മുക്കി വിളമ്പുന്ന ഒരു പലഹാരമാണ് രസഗുള (ഒറിയ: ରସଗୋଳା rôsôgola; ബംഗാളി: রসগোল্লা rôshogolla [ˈrɔʃoˌgolːa]; ഹിന്ദി: रसगुल्ला rasgullā). ചെന‍ എന്ന ഗാർഹിക പാൽക്കട്ടിയിൽ നിന്നാണ് രസഗുള നിർമ്മിക്കുന്നത്. ഇതിന്റെ ഉറവിടം ബംഗാൾ ഒറീസ എന്നീ സ്ഥലങ്ങളാണ്. രസഗുളയുടെ ജന്മസ്ഥലം ഏതെന്ന വിഷയത്തിൽ 2015 മുതൽ ഇരുസംസ്ഥാനങ്ങളും തമ്മിൽ തർക്കം രൂപപ്പെട്ടിരുന്നു. നിലവിലെ കണക്കനുസരിച്ച് രണ്ട് സംസ്ഥാനങ്ങൾക്കും രസഗുളയുടെ സ്വന്തം പതിപ്പുകൾക്ക് ഭൗമസൂചിക പരിരക്ഷയുണ്ട്. ഒഡീഷ രസഗുള (Odisha Rasagola), ബംഗാൾ രസഗുള (Banglar Rasogolla)  എന്നിവയാണ്‌ അവ.
തയ്യാറാക്കുന്ന വിധം
ചെന, റവ എന്നിവ പഞ്ചസാര ലായനിയിൽ പാകം ചെയ്തിട്ടാണ് രസഗുള നിർമ്മിക്കുന്നത്. ചെന, ചെറിയ അളവിൽ റവമാവുമായി ചേർത്ത് ചെറിയ ബാ‍ൾ രൂപത്തിലാക്കുന്നു. പിന്നീട് ഇത് പഞ്ചസാര ലായനിയിൽ തിളപ്പിക്കുന്നു. ലായനി കട്ടിയായി മാവിന്റെ ബാളിൽ കട്ടീയാകുന്നതുവരെ ഇത് തിളപ്പിക്കുന്നു. ചില സ്ഥലങ്ങളിൽ ഏലക്കായ, പനിനീർ, പിസ്ത എന്നിവ രുചിക്ക് വേണ്ടി ചേർക്കാറുണ്ട്.
ചരിത്രം
രസഗുള ഒരു സിറപ് അടിസ്ഥാനമായ മധുരപലഹാരമായി ഒറീസ്സയിലാണ് ആദ്യം നിർമ്മിച്ചത്. . . രസഗുളയുടെ ജന്മസ്ഥലം സംബന്ധിച്ച് പശ്ചിമബംഗാളും ഒറീസയും തമ്മിൽ 2015 മുതൽ തർക്കം രൂപപ്പെട്ടിരുന്നു. രസഗുളയുടെ മറ്റൊരു തരമായ പഹാല (Pahala) ഭുവനേശ്വർ, കട്ടക് എന്നിവടങ്ങളിൽ പ്രസിദ്ധമാണ്.
ബംഗാൾ രസഗുള
ഒഡീഷ രസഗുളയുടെ ഘടനയിലും അഭിരുചികളിലും നിന്നും വ്യത്യസ്തമായ ബംഗാൾ രസഗുള എന്നതിന് 2017 നവംബറിൽ ബംഗാളിന് ജിഐ പദവി ലഭിച്ചു. ഒഡീഷ സർക്കാർ ഇതിനെ എതിർത്ത് വീണ്ടും രംഗത്ത് വന്നു. ബംഗാൾ സർക്കാരും ഒഡീഷ സർക്കാരിന്റെ അവകാശവാദങ്ങളെ നിയമപരമായി നേരിടാൻ തീരുമാനിച്ചു. 19-ആം നൂറ്റാണ്ടിൽ കൊൽക്കത്തയിലെ ബംഗ്ബസാർ വസതിയിൽ പ്രശസ്ത മധുരപലഹാര നിർമാതാക്കളായ നബിൻ ചന്ദ്രദാസ് ആണ് രസഗുള വിഭവങ്ങൾ സൃഷ്ടിച്ചത് എന്ന ബംഗാളിന്റെ  വാദത്തെ ഒഡീഷ ചരിത്രപരമായ തെളിവുകൾ നിരത്തി ഖണ്ഡിച്ചു. എങ്കിലും സാങ്കേതികമായ ചില നിയമ വശങ്ങളിൽ വിജയിച്ചതിനാൽ  ബംഗാളിന്  ബംഗ്‌ളാർ രസഗുള എന്ന പേരിൽ  ജിഐ പദവി ലഭിച്ചു. ബംഗാളിൽ ഖീർ‌മോഹൻ (kheermohan) എന്ന രീതിയിൽ വലിപ്പമുള്ള രസഗുള ലഭിക്കുന്നു. ചില രസഗുളകളിൽ അകത്ത് മധുരത്തിനായി ഒരു ഉണക്കമുന്തിരി, അണ്ടിപ്പരിപ്പ് അല്ലെങ്കിൽ ഏലക്കായ എന്നിവ വക്കാറുണ്ട്.
ഒഡീഷ രസഗുള
നിയമയുദ്ധങ്ങൾക്കൊടുവിൽ  2019 ജൂലൈയിൽ ഒഡീഷ ചെറുകിട വ്യവസായ കോർപ്പറേഷൻ ലിമിറ്റഡും ഉത്‌കല മിസ്തന്ന ബൈബാസായി സമിതിയും  "ഒഡീഷ രസഗുള " എന്ന മറ്റൊരു പേരിൽ  ജിഐ ടാഗ് നേടി. വൃത്താകൃതിയിൽ വെളുത്ത നിറത്തിലാണ് ഒഡീഷ രസഗുള. എന്നാൽ വിവിധ നിറത്തിലുള്ള രസഗുളകൾ അവിടങ്ങളിൽ  നിർമ്മിക്കുന്നുണ്ട്. ഒഡീഷ രസഗുളയുടെ നിറവിന്യാസം വളരെ നിർദ്ദിഷ്ടമാണ്. ബാഹ്യ നിറം ചേർക്കാതെ, തീവ്രമായ നിറമുള്ള വിവിധ രസഗുളകൾ തയ്യാറാക്കുന്നു. 110 ഡിഗ്രി സെൽഷ്യസിൽ 40 മിനിറ്റ് പാചകം ചെയ്താണ് അവ  തയ്യാറാക്കുന്നത്. ഇതിൽ പഞ്ചസാരയുടെ ഉരുക്ക് പ്രക്രിയ നടക്കുന്നു. ഒഡീഷ രസഗുളയുടെ ഉൽ‌പാദന മേഖല 30 ജില്ലകളിലും വ്യാപിച്ചിരിക്കുന്നു.
രസഗുള സാധാരണ രീതിയിൽ സാധാരണ ഊഷ്മാവിൽ ആണ് കഴിക്കുന്നത്. ചില സ്ഥലങ്ങളിൽ നന്നായി തണുപ്പിച്ച് കഴിക്കുന്ന രീതിയുണ്ട്.ഒറീസ്സയിൽ പലസ്ഥലങ്ങളിലും ചൂടാക്കി കഴിക്കുന്ന പതിവുമുണ്ട്. .
മധുര യുദ്ധം
രസഗുളയ്ക്ക് ഭൂപ്രദേശ സൂചിക ലഭിക്കാനായി ബംഗാളും ഒറീസയും തമ്മിൽ നിരവധി നിയമപോരാട്ടങ്ങൾ നടത്തുകയുണ്ടായി. രസഗുളയുടെ ഉത്ഭവം കണ്ടെത്താൻ ഒഡീഷയുടെ മുൻ ശാസ്ത്ര സാങ്കേതിക മന്ത്രി പ്രദീപ് കുമാർ പാനിഗ്രാഹി 2015 ൽ നിരവധി കമ്മിറ്റികൾ രൂപീകരിച്ചു. കൊളോണിയൽ ബ്രിട്ടീഷ് ഷെഫ് ബ്രിട്ടീഷ് ഷെഫ് വില്യം ഹരോൾഡ് "മധുരമുള്ള, സിറപ്പി, സോഫ്റ്റ് ചീസ് ബോൾസ്" എന്ന് വിശേഷിപ്പിച്ച ഒഡിഷിയൻ  മധുരപലഹാരമാണ് രസഗുള എന്ന് ഒഡീഷ വാദിച്ചു. പന്ത്രണ്ടാം നൂറ്റാണ്ടിൽ തന്നെ ഒഡീഷയിൽ   പുരി ജഗന്നാഥ ക്ഷേത്രത്തിൽ വഴിപാടായി രസഗുള നിവേദി ച്ചിരുന്നു എന്ന് ഒഡീഷ സർക്കാർ വ്യക്തമാക്കി. അസിത് മൊഹന്തിയെപ്പോലുള്ള വിദഗ്ധ പണ്ഡിതന്മാരും ഒഡീഷ സർക്കാരിന്റെ വാദത്തെ പിന്തുണച്ചു. പ്രശസ്ത ഒഡിയ എഴുത്തുകാരൻ ഫകിർ മോഹൻ സേനപതി, 1892 ഓഗസ്റ്റ് 27 ന് ഉത്കൽ ദീപിക പ്രസിദ്ധീകരിച്ച ഉത്കൽ ബ്രഹ്മണം എന്ന കൃതിയിൽ ഒഡീഷയിൽ രസഗുള ധാരാളം ഉപയോഗിക്കുന്നതിനെക്കുറിച്ച് പരാമർശിച്ചിട്ടുണ്ട് എന്നും അവർ വാദിച്ചു. പതിനഞ്ചാം നൂറ്റാണ്ടിൽ ഒഡിഷ യിൽ മധ്യകാല കവി ബലറാം ദാസ് രചിച്ച ദണ്ഡി രാമായണത്തിലെ “റസോഗൊല്ല” എന്ന പദം താൻ കണ്ടെത്തിയതായി മൊഹന്തി പറഞ്ഞു. ഈ വാദങ്ങളെല്ലാം അവർ ഭൗമസൂചിക രജിസ്‌ട്രേഷൻ കമ്മറ്റിയിൽ അവതരിപ്പിച്ചു.
2017 നവംബറിൽ പശ്ചിമ ബംഗാളിന് സിറപ്പി മധുരപലഹാരത്തിന്റെ സംസ്ഥാനം ആരോപിക്കപ്പെടുന്ന 'ബംഗ്ലാർ രസഗുള' എന്നതിന്റെ ജിഐ ടാഗ് നൽകി. 2018 ഫെബ്രുവരിയിൽ ഒഡീഷയിലെ പ്രാദേശിക വികസന ട്രസ്റ്റിന്റെ ചെയർമാൻ ശ്രീ രമേശ് ചന്ദ്ര സാഹു, ഈ  മധുരപലഹാരത്തിന്റെ ബംഗാളിന്റെ ജിഐ രജിസ്ട്രേഷൻ റദ്ദാക്കണമെന്ന് ആവശ്യപ്പെട്ട് തിരുത്തൽ നിവേദനം നൽകി. ജിഐ രജിസ്ട്രേഷൻ നീക്കം ചെയ്യുന്നതിനും റദ്ദാക്കുന്നതിനുമുള്ള അപേക്ഷ 2018 ഫെബ്രുവരിയിൽ സമർപ്പിച്ച ശേഷം, പശ്ചിമ ബംഗാൾ സർക്കാർ മധുരപലഹാരത്തിനുള്ള അവകാശവാദം ഉന്നയിക്കാൻ ഒരു പ്രതിവാദ പ്രസ്താവന ഫയൽ ചെയ്തു. ഒഡീഷയുടെ തെളിവുകൾ ഹാജരാക്കുന്നതിനുള്ള കാലതാമസത്തെത്തുടർന്ന് തിരുത്തൽ നിവേദനം രജിസ്ട്രി നിരസിച്ചു.
നിശ്ചിത സമയത്തിനുള്ളിൽ കേസ് പിന്തുണയ്ക്കുന്നതിനുള്ള തെളിവുകൾ നൽകുന്നതിൽ ഒഡീഷ പരാജയപ്പെട്ടു. അവസാനം തെളിവുകൾ സമർപ്പിച്ചുവെങ്കിലും  നിശ്ചിത മൂന്ന് മാസത്തിന് ശേഷമായിരുന്നു അത്. അതിനാൽ അത് നിരസിക്കപ്പെട്ടു. യോഗ്യതകളെ നേരിടുന്നതിനുപകരം സാങ്കേതിക കാരണങ്ങളാൽ പശ്ചിമ ബംഗാൾ വൈകി എത്തിയ തെളിവുകളെ  സ്വീകരിക്കാൻ പാടില്ല എന്ന് വാദിക്കുകയും. നിയമത്തിലെ നിർബന്ധിത വ്യവസ്ഥകൾ പ്രകാരം തിരുത്തലിനുള്ള അപേക്ഷ തള്ളണമെന്ന് ആവശ്യപ്പെട്ട് ൾ ഒരു ഇന്റർലോക്കുട്ടറി നിവേദനം നൽകുകയും ചെയ്തു. അതോടെ ഭൗമസൂചിക രജിസ്‌ട്രേഷൻ കമ്മറ്റി പശ്ചിമ ബംഗാളിന്റെ ഭൗമസൂചിക പരിരക്ഷ നിലനിർത്തുകയും ഒഡീഷയ്ക്ക് ഒഡീഷ രസഗുള എന്ന പേരിൽ ഭൗമ സൂചിക പദവി നൽകുകയും ചെയ്തു.
കവിയൂർ (പത്തനംതിട്ട)
പത്തനംതിട്ട ജില്ലയിൽ മണിമലയാറിന്റെ കരയിൽ ഉള്ള ഒരു ഗ്രാമമാണ് കവിയൂർ (English : Kaviyoor). പത്തനംതിട്ട ജില്ലയിലെ തിരുവല്ല, കോട്ടയം ജില്ലയിലെ ചങ്ങനാശേരി എന്നിവയാണു സമീപമുള്ള പട്ടണങ്ങൾ. ജനങ്ങൾ അധികവും ഹിന്ദു, ക്രിസ്ത്യൻ വിഭാഗങ്ങളിൽ പെടുന്നു.
പ്രധാന സൂചികകൾ
(2001ലെ കണക്കെടുപ്പുപ്രകാരം) }
പ്രാദേശീകഭരണം
കവിയൂർ ഗ്രാമപഞ്ചായത്ത്‌, കവിയൂർ പി. ഒ, 689582 കേരളം.
കാണാനുള്ള സ്ഥലങ്ങൾ
കേരളത്തിലെ പുരാതന ശിവക്ഷേത്രങ്ങളിൽ ഒന്നായ തൃക്കവിയൂർ മഹാദേവക്ഷേത്രം, തിരുവല്ല - കോഴഞ്ചേരി/പത്തനംതിട്ട റോഡിൽനിന്നും അൽപം അകലെ സ്ഥിതിചെയ്യുന്നു. പത്താംനൂറ്റാണ്ടിൽ നിർമിച്ചു എന്നു കരുതുന്ന ഈ ക്ഷേത്രത്തിൽ സമർപ്പിച്ചിരുന്ന കാഴ്ചകളെപ്പറ്റി ക്രിസ്തുവർഷം 950-ലെ കവിയൂർ ശാസനങ്ങളിൽ പ്രതിപാദിച്ചിരിക്കുന്നു. പക്ഷെ ഇവിടുത്തെ മനോഹരമായ ദാരുശിൽപങ്ങൾ പതിനേഴാംനൂറ്റാണ്ടിൽ നിർമിച്ചവയാണു എന്നാണു പൊതുവേയുളളവിശ്വാസം. ക്ഷേത്രോത്സവം എല്ലാ ഡിസംബർ-ജനുവരി മാസങ്ങളിൽ നടത്തിവരുന്നു.
മഹാദേവക്ഷേത്രത്തിനു വടക്കുപടിഞ്ഞാറായി സ്ഥിതിചെയ്യുന്ന തൃക്കൽക്കുടി ഗുഹാക്ഷേത്രം ഒരുപ്രധാന വിനോദസഞ്ചാര ആകർഷണം ആണ്. പാറ തുരന്നുണ്ടാക്കിയിരിക്കുന്ന ഈ ക്ഷേത്രം പതിനെട്ടാംനൂറ്റാണ്ടിൽ നിർമിച്ചതാണെന്നുകരുതുന്നു. പല്ലവ ശിൽപചാതിരിയോടു സാമ്യത പുലർത്തുന്ന ഈ ക്ഷേത്രത്തിലെ കൊത്തുപണികൾ കേരളത്തിലെ ആദ്യ കരിങ്കൽശിൽപങ്ങളിൽ പെടും.
അവലംബം
വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ വർഗ്ഗം:പത്തനംതിട്ട ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
വ്യാളി
പുരാണ കഥകളിലും, മുത്തശ്ശി കഥകളിലുമുള്ള ഒരു ജീവിയാണ് വ്യാളി. പാമ്പ് അല്ലെങ്കിൽ ഉരഗങ്ങളുമായാണ് സാമ്യം. പല നാടിന്റെയും സംസ്കാരവുമായി അടുത്ത ബന്ധം വ്യാളിക്കുണ്ട്.
സംസ്കാരം
പാരമ്പര്യ സംസ്കാരത്തിന്റെ അടിസ്ഥാനത്തിൽ രണ്ടു തരം വ്യാളികളുണ്ട്. ഒന്ന് യൂറോപ്യൻ വ്യാളിയും മറ്റൊന്ന് ഏഷ്യൻ അല്ലെങ്കിൽ ചൈനീസ് വ്യാളിയുമാണ്. ഇതിൽ യൂറോപ്യൻ വ്യാളിയുടെ ഉല്പത്തി ഗ്രീക്കും മറ്റു മധ്യ യൂറേഷ്യൻ രാജ്യങ്ങളിലുമുള്ള കെട്ടുകഥകളും നാടോടി കഥകളുമാണ്, ചൈനീസ് വ്യാളിക്കാകട്ടെ ജപ്പാനും കൊറിയയും മറ്റു ഏഷ്യൻ രാജ്യങ്ങളിലുമുള്ള കെട്ടുകഥയും നാടോടി കഥകളുമാണ്.
രൂപവും ശരീര ഘടനയും
വ്യാളികളെ സാധാരണയായി നവീന കാലത്തിൽ ചിത്രികരിക്കുന്നത് വലിയ ഒരു പല്ലിയെ അല്ലെങ്കിൽ ഒരു സർപ്പത്തിനെ പോലെയുള്ള ശരീരവും, ഉരഗങ്ങളെ പോലെയുള്ള രണ്ടു ജോഡി കാലും, പിന്നെ തീ തുപ്പാനുള്ള കഴിവുമാണ്. യൂറേഷ്യൻ വ്യാളിക്കാണെകിൽ വവ്വാലിനെ പോലെയുള്ള ഒരു ജോഡി ചിറകുകൾ മുതുകത്തുണ്ട്. വ്യാളിനെ പോലെ ഉള്ള പക്ഷേ മുൻ കാലുകൾക് പകരം ചിറകു ഉള്ള ജീവി ആണ് വയ്വെര്ൻ എന്ന പേരിൽ ആയിയപെടുനത്. ചില സംസ്കാരങ്ങളിൽ വ്യാളിയുടെ ശരീരം ചെതുമ്പൽ കൊണ്ട് പൊതിഞ്ഞിരിക്കുന്നു എന്നാൽ മറ്റു ചിലതിൽ തൂവൽ കൊണ്ട് ആണ് .ഇവ മുട്ടയിൽ നിന്നും വിരിഞ്ഞു ഇറങ്ങുന്നതായിട്ടു പറയുന്നു. thumb|right|250px|Sculpture of Mario the Magnificent, dragon mascot of [[Drexel University, US.]]
പേര്
ചില വ്യാളിക്കു വലിയ കണ്ണുകൾ ഉണ്ട് എന്നും അല്ലെങ്കിൽ ഇവ നിധി കാക്കുന്നവയാണ്(സൂക്ഷിപ്പ്) എന്നും കാണുന്നു. ഇത് തന്നെ ആണ് ഇവയുടെ പേരിനു അർത്ഥവും (ഗ്രീക്ക്: drakeîn അർഥം നന്നായി കാണുക).
വിശുദ്ധ ഗീവർഗീസ്
വിശുദ്ധ ഗീവർഗീസ്|100px|ലഘുചിത്രം|വലത്ത്‌|വിശുദ്ധ ഗീവർഗീസ് വിശുദ്ധ ഗീവർഗീസ് എന്ന ഈ പുണ്യാളൻ ചിരഞ്ജീവിയായതു വ്യാളിയുമായി ഏറ്റു മുട്ടുകയും അതിനെ കൊല്ലുകയും ചെയ്യുന്ന കഥയിൽ കൂടിയാണ്.
ആർതർ രാജാവ്‌
അഞ്ചാം അല്ലെങ്കിൽ ആറാം നൂറ്റാണ്ടിൽ ജീവിച്ചിരുന്ന ആർതർ രാജാവ്‌ വ്യാളികളുമായി ഏറ്റുമുട്ടിയ കഥകൾ ഇന്നും യൂറോപ്പിൽ നിലവിലുണ്ട്.
വിശ്വാസികളുടെ വിശ്വാസം
ചില ഉല്പത്തി വിശ്വാസികൾ പറയുന്നതും വിശ്വസിക്കുനതും വ്യാളികൾ ദിനോസറുകളാണെന്നും, ഇവ ഏറ്റവും ഒടുവിലത്തെ ഹിമ യുഗത്തിൽ മറ്റു ജീവികളുടെ കൂടെ മണ്മറഞ്ഞു എന്നുമാണ്.
പുറത്തേക്ക് ഉള്ള കണ്ണികൾ
വർഗ്ഗം:യഥാർത്ഥത്തിൽ ഉണ്ടോ എന്നുറപ്പില്ലാത്ത ജീവികൾ
മലമ്പനി
മനുഷ്യരിലും മൃഗങ്ങളിലും കൊതുക് പരത്തുന്ന ഒരു സാംക്രമിക രോഗമാണ് മലമ്പനി അഥവാ മലേറിയ(Malaria). ചതുപ്പു പനി(Marsh Fever) എന്നും ഈ രോഗം അറിയപ്പെട്ടിരുന്നു.. ഏകകോശ ജീവികൾ ഉൾക്കൊള്ളുന്ന ഫൈലം പ്രോട്ടോസോവ വിഭാഗത്തിൽ, പ്ലാസ്മോഡിയം ജനുസ്സിൽ പെട്ട പരാദങ്ങളാണ് ഈ രോഗമുണ്ടാക്കുന്നത്. ഇവ അരുണ രക്താണുക്കളിൽ ഗുണീഭവിയ്ക്കുമ്പോഴാണ് മലമ്പനി ലക്ഷണങ്ങൾ പ്രകടമാകുന്നത്. അനോഫിലിസ് ജെനുസ്സിൽ പെടുന്ന ചില ഇനം പെൺകൊതുകുകളാണ് രോഗം പരത്തുന്നത്.
രോഗലക്ഷണങ്ങൾ
രോഗബാധയുണ്ടായി 8–25 ദിവസങ്ങൾക്കു ശേഷമാണ് രോഗലക്ഷണങ്ങൾ സാധാരണഗതിയിൽ കാണപ്പെട്ടുതുടങ്ങുന്നത്. രോഗപ്രതിരോധത്തിനായി ആന്റിമലേറിയൽ മരുന്നുകൾ കഴിക്കുന്നവരിൽ രോഗലക്ഷണങ്ങൾ താമസിച്ചു കാണപ്പെട്ടേയ്ക്കാം. എല്ലാ മലേറിയ രോഗകാരികൾക്കും ആദ്യ രോഗലക്ഷണങ്ങൾ ഒരുപോലെയാണ്. ഫ്ലൂ മാതിരിയുള്ള ലക്ഷണങ്ങളാണ് ആദ്യം കാണപ്പെടുന്നത്. രക്തത്തിലെ അണുബാധ, ഗാസ്ട്രോ എന്ററൈറ്റിസ്, വൈറൽ രോഗങ്ങൾ എന്നിവയോടും രോഗലക്ഷണങ്ങൾക്ക് സാദൃശ്യമുണ്ട്. തലവേദന, പനി, വിറയൽ, സന്ധിവേദന, ഛർദ്ദി, ഹീമോലിറ്റിക് അനീമിയ, മഞ്ഞപ്പിത്തം, ഹീമോഗ്ലോബിന്യൂറിയ, റെറ്റിനയ്ക്ക് തകരാറുസംഭവിക്കുക, കോട്ടൽ എന്നീ രോഗലക്ഷണങ്ങൾ കാണപ്പെടാറുണ്ട്. 30% ആൾക്കാർക്കും ആശുപത്രിയിലെത്തുമ്പോൾ പനി കാണപ്പെടില്ല. സാധാരണയായി മലമ്പനി കാണപ്പെടാത്ത മേഖലകളിൽ രോഗലക്ഷണങ്ങളുടെ അവ്യക്തത കാരണം മലമ്പനി തിരിച്ചറിയാൻ സാധിക്കാറില്ല. അടുത്തകാലത്ത് ദൂരയാത്ര നടത്തിയ വിവരം, പ്ലീഹയുടെ വലിപ്പം വർദ്ധിക്കൽ, കാരണമറിയാത്ത പനി, ത്രോംബോസൈറ്റോപീനിയ, ബിലിറൂബിന്റെ വർദ്ധന, ശ്വേതരക്താണുക്കളുടെ എണ്ണത്തിലെ വർദ്ധന എന്നിവ രോഗനിർണ്ണയത്തെ സഹായിക്കും.
ചാക്രികമായി പനി വരുകയും പോവുകയും ചെയ്യുകയും (പരോക്സിസം) അതോടൊപ്പം വിറയൽ റിഗർ, പനി, വിയർപ്പ് എന്നിവ കാണപ്പെടുകയും ചെയ്യുക എന്നത് മലമ്പനിയുടെ ലക്ഷണമാണ്. ഇത് പ്ലാസ്മോഡിയം വൈവാക്സ്, പ്ലാസ്മോഡിയം ഒവേൽ എന്നീ തരം രോഗകാരികളിൽ രണ്ടു ദിവസം കൂടുമ്പോഴാണ് സാധാരണഗതിയിൽ ഉണ്ടാവുക. പ്ലാസ്മോഡിയം മലേറിയേ. പ്ലാസ്മോഡിയം ഫാൽസിപ്പാറം എന്നിവയൈൽ 36–48 മണിക്കൂർ കൂടുമ്പോഴോ സ്ഥിരമായി നിൽക്കുന്നതോ ആയ പനിയാണ് കാണുന്നത്.
സെറിബ്രൽ മലേറിയ എന്ന തരം മലേറിയ തലച്ചോറിലെ വീക്കമുണ്ടാക്കും (എൻസെഫലോപതി). പ്ലാസ്മോഡിയം ഫാൽസിപ്പാറം എന്നയിനം രോഗകാരിയാണ് ഇത്തരം അസുഖത്തിന്റെ കാരണം. കേന്ദ്രനാടീവ്യൂഹവുമായി ബന്ധപ്പെട്ട രോഗലക്ഷണങ്ങൾ (അസ്വാഭാവാകികമായ രീതിയിൽ ശരീരം കാണപ്പെടുക, നിസ്റ്റാഗ്മസ്, കണ്ണുകൾ രണ്ടും ഒരേ ദിശയിൽ നീക്കാൻ കഴിയാതെവരുക, ഒപിസ്തോടോണസ്, കോട്ടൽ, കോമ എന്നീ രോഗലക്ഷണങ്ങളും കാണപ്പെടാറുണ്ട്.
കോംപ്ലിക്കേഷനുകൾ
ശ്വസനപ്രക്രിയ ബുദ്ധിമുട്ടുള്ളതാവുക ഫാൽസിപ്പാറം മലേറിയയിൽ 25% മുതിർന്നവർക്കും 40% കുട്ടികൾക്കും കാണപ്പെടാറുണ്ട്. മലേറിയയോടൊപ്പം എച്ച്.ഐ.വി. ബാധയുണ്ടെങ്കിൽ മരണസാദ്ധ്യത കൂടുതലാണ്.
തുർക്കിസ്ഥാൻ-സൈബീരിയ റെയിൽവേ
thumb|250px|At the [[Shu, Kazakhstan|Shu junction, the Turksib is joined by Kazakhstan's main north-south line (to Karaganda, Astana, and Petropavlovsk).]]
മലമ്പനി
കോംപ്ലിക്കേഷനുകൾ
ഗർഭിണികളിലെ മലേറിയ ബാധ മൂലം കുട്ടി ചാപിള്ളയാകാനും, ഭാരക്കുറവുള്ള കുട്ടിയെ പ്രസവിക്കാനും, ജനിച്ച് ഒരുവർഷത്തിനകം മരിക്കാനും കാരണമാകാറുണ്ട്.
തുർക്കിസ്ഥാൻ-സൈബീരിയ റെയിൽവേ
മധ്യേഷ്യയേയും സൈബീരീയയേയും തമ്മിൽ ബന്ധിപ്പിക്കുന്ന റെയിൽവേ ലൈനാണ് തുർക്കിസ്ഥാൻ-സൈബീരിയ റെയിൽവേ. ബ്രോഡ്ഗേജ് ലൈനാണിത്. ഉസ്ബെക്കിസ്ഥാനിൽ താഷ്ക്കെന്റിന് വടക്കുള്ള അറ്സിൽ നിന്നാണ് ഈ പാത ആരംഭിക്കുന്നത്. ട്രാൻസ്-കാസ്പിയൻ റെയിൽവേയുടെ ശാഖ കൂടിയാണിത്. വടക്ക്കിഴക്കുള്ള ഷിംകെൻറ്, താരാസ്, ബിഷ്കെക്ക് എന്നീ പ്രദേശങ്ങളിലൂടെ കടന്ന് ആൽമാറ്റിയിലെത്തുന്നു. റഷ്യൻ അതിർത്തി കടക്കുന്നതിന് മുൻപ് ഇവിടെ വെച്ച് പാത സെമേയ്ക്ക് വടക്കായി തിരിഞ്ഞ് പോകുന്നു. പിന്നീട് ബാർനോൾ കടന്ന് നോവോസിബ്രിസ്കിൽ അവസാനിക്കുന്നു. ഇവിടെ വെച്ച് ഈ പാത ട്രാൻസ് സൈബീരിയൻ പാതയുമായി യോജിക്കുന്നു. 1926-നും 1931-നും മധ്യേയാണ് ഈ പാതയുടെ നിർമ്മാണം നടന്നത്.
മലമ്പനി
മലമ്പനിയുടെ ചരിത്രം
ചരിത്രരേഖകളിലെ ഏറ്റവും പുരാതന രോഗമാണ് മലമ്പനി. പതിനെട്ടാം നൂറ്റാണ്ടിൽ ഇറ്റലിക്കാരാണ് ചതുപ്പ് നിലങ്ങളിൽനിന്നും ഉണ്ടാകുന്ന മലിനമായ വായു( bad air : mal+air = Mal'aria )വുമായി ബന്ധപ്പെടുത്തി മലേറിയ എന്ന പേര് ഈ രോഗത്തിന് നൽകിയത്. 1880 ൽ, ലാവേരൻ (Laveran) എന്ന ഫ്രഞ്ച് പട്ടാള ഭിഷഗ്വാരനാണ് ആഫ്രിക്കയിലെ അല്ജിയേർസിൽ വച്ച് പ്ലാസ്മോഡിയം രോഗാണുവിനെ കണ്ടെത്തിയത്. ആഫ്രിക്കയിലെ നാടൻ കഥകളിൽ കീടങ്ങൾ അഥവാ കൊതുകാണ് മലമ്പനി ഉണ്ടാക്കുന്നതെന്ന് പണ്ടേ വിവരിച്ചിരുന്നു. പക്ഷേ, അനോഫെലിസ് പെൺകൊതുകുകളാണ് മലമ്പനി പകർത്തുന്നതെന്ന് കണ്ടുപിടിച്ചത് സർ റൊണാൾഡ് റോസ് (Sir Ronald rose) ആയിരുന്നു. 1897ൽ, ഇന്ത്യയിലെ സെക്കന്ദരബാദിൽ വച്ചാണ് അനോഫെലിസ് സ്ടീഫൻസി (Anopheles stephensi) ഇനം പെൺകൊതുകുകളുടെ ആമാശയ ഭിത്തിയിൽനിന്നും പ്ലാസ്മോഡിയത്തിന്റെ ഊസിസ്ട്കളെ (Oocysts) അദ്ദേഹം കണ്ടെത്തിയത്. മലമ്പനി ബാധിതരെ കടിച്ച കൊതുകുകളെ പരിശോധിച്ചാണ് ഈ ചരിത്രനേട്ടം കൈവരിച്ചത്.
തുർക്കിസ്ഥാൻ-സൈബീരിയ റെയിൽവേ
അവലംബം
വർഗ്ഗം:റെയിൽ പാതകൾ അന്തർദേശീയ റെയിൽ പാതകൾ
മലമ്പനി
മലമ്പനി നിർമാർജ്ജനം
1874ൽ ഡി. ഡി. ടി (DDT) സംശ്ലേഷിച്ചിരുന്നെങ്കിലും, 1939ൽ പാൾ മുള്ളർ (Paul Muller) എന്ന സ്വിസ് ശാസ്ത്രജ്ഞനാണ് അതിന്റെ കീടസംഹാരഗുണങ്ങൾ തിരിച്ചറിഞ്ഞ്‌ നോബൽ സമ്മാനം നേടിയത്. മലമ്പനി നിയന്ത്രണ ചരിത്രത്തിലെ ഒരു പുതിയ അധ്യായത്തിന് ഇതോടെ തുടക്കമായി. 1948ൽ പമ്പാന (Pampana) മലമ്പനി നിർമാർജ്ജനം എന്ന ആശയം അവതരിപ്പിച്ചു. 1951ൽ ലോകാരോഗ്യ സംഘടന ഏഷ്യയിൽ മലമ്പനി നിയന്ത്രണ പ്രവർത്തനങ്ങൾക്ക് തുടക്കമിട്ടു. രോഗികളുടെ എണ്ണം മൂന്നിലൊന്നായി കുറയ്ക്കാൻ സാധിച്ചത് വൻ വിജയമായി. ഇതിന്റെ വെളിച്ചത്തിൽ, 1955ൽ മലമ്പനി നിർമാർജ്ജനം ഒരു സർവലോക ലക്ഷ്യമായി ലോകാരോഗ്യ സംഘടന പ്രഖ്യാപിച്ചു.
കാണപ്പെടുന്ന സ്ഥലങ്ങളും രോഗത്തിന്റെ ഗൗരവവും
ഏഷ്യ, ആഫ്രിക്ക, അമേരിക്ക ഭൂഖണ്ഡങ്ങളിലെ ഭൂമദ്ധ്യരേഖയോടടുത്തുള്ള രാജ്യങ്ങളിലാണു കൂടുതലായി കണ്ടുവരുന്നത്. ലോകമെമ്പാടുമായി, പ്രതിവർഷം 35 കോടി മുതൽ 50 കോടി വരെ ആളുകൾക്ക് മലമ്പനി ബാധ ഉണ്ടാകുന്നു [1 ]. മുപ്പതുലക്ഷം പേരെങ്കിലും മരിക്കുന്നുമുണ്ട്. കുട്ടികളും ഗർഭിണികളും ആണ് കൂടുതലും മരണപ്പെടുന്നത്[2 ]. ആഫ്രിക്കയിലെ സഹാറ മരുഭൂമിയ്ക്ക് ചുറ്റുമുള്ള പ്രദേശങ്ങളിലാണ് 90 ശതമാനം മരണങ്ങളും. മലമ്പനിയും ദാരിദ്ര്യവും പരസ്പര പൂരകങ്ങളാണ്‌, ദാരിദ്ര്യത്തിനുള്ള ഒരു പ്രധാന കാരണവും,[3 ]സാമ്പത്തിക വികസ്സനത്തിനുള്ള തടസ്സവും മലമ്പനിയാണ്.
മലമ്പനി പരാദങ്ങൾ
പ്ലാസ്മോഡിയം ജെനുസ്സിൽപ്പെട്ട അഞ്ചു സ്പീഷിസുകൾ ആണ് മലമ്പനി ഉണ്ടാക്കുന്നത്
രോഗലക്ഷണങ്ങൾ
thumb|Main symptoms of malaria.
thumb|Typical fever patterns of malaria പനി, ഉയർന്ന പനി (High fever ), വിറയൽ, തലവേദന , ഓർക്കാനം, ശർദ്ധി , വിളറിയ-മഞ്ഞിച്ച തൊലിപ്പുറം , സന്ധി വേദന , വിളർച്ച, മൂത്രത്തിന്റെ നിറം മാറ്റം എന്നിവയാണ് പ്രധാന ലക്ഷണങ്ങൾ. തലച്ചോറിനെ ബാധിക്കുന്ന പ്ലാസ്മോടിയം ഫാൽസിപാരം മലമ്പനി നേരത്തെ കണ്ടുപിടിച്ചു ചികില്സിച്ചില്ലങ്കിൽ മരണ കാരണമാകാം
പ്ലാസ്മോഡിയത്തിന്റെ ജീവചക്രം
അനോഫെലിസ് ജെനുസ്സിൽപ്പെട്ട ചില സ്പീഷീസ് പെൺ കൊതുകുകളിൽ സലിംഗ ജീവ ചക്രവും (sexual life cycle ) മനുഷ്യരിൽ അലിംഗ ജീവ ചക്രവും (asexual life cycle ) സംഭവിക്കുന്നു. മലമ്പനി രോഗിയുടെ രക്തം, അനോഫിലിസ് പെൺ കൊതുകുകൾ കുടിക്കുമ്പോൾ , ശ്വേത രക്ത കോശങ്ങളിൽ ഉള്ള പ്ലാസ്മോടിയത്തിന്റെ ആൺ, പെൺ രൂപങ്ങളായ മൈക്രോ ഗമെറ്റൊസ്യ്റ്റ് (microgametocxyte ) , മാക്രോഗാമെറ്റൊസിറ്റ് (Macrogametocyte ) എന്നിവ കൊതുകിൽ എത്തപ്പെടുന്നു. കൊതുകിന്റെ ആമാശയത്തിൽ ഇവ ഒത്തുചേർന്നു ഊക്കിനിറ്റ് (ookinite ) ഉണ്ടാകുന്നു. ഊക്കിനിറ്റിൽ ഉണ്ടാകുന്ന സ്പോരോസ്യ്റ്റുകൾ(sporosites ) എല്ലാം തന്നെ കൊതുകിന്റെ ഉമിനീർഗ്രന്ധിയിലേക്ക് കുടിയേറുന്നു.
രോഗം പകരുന്ന രീതി
അനോഫലീസ് ജനുസ്സിൽപ്പെട്ട ചില ഇനം പെൺ കൊതുകുകൾ ആണ് മലമ്പനി ഒരാളിൽ നിന്നും മറ്റൊരാളിലേക്ക് പരത്തുന്നത്. ഇന്ത്യയിൽ അറുപതിലധികം ഇനം (species ) അനോഫലീസ് കൊതുകുകൾ ഉണ്ടെങ്കിലും, പത്തോളം ഇനങ്ങൾ മാത്രമാണ് രോഗം പരത്താൻ കഴിവുള്ളവ. അനോഫെലീസ് സ്ടീഫന്സി, അനോഫലീസ് കൂലിസിഫാസിസ് എന്നീ രണ്ടിനങ്ങൾ ആണ് മുഖ്യ രോഗ വാഹക കീടങ്ങൾ (Primary vectors ). അനോഫെലീസ് സ്ടീഫന്സി ആണ് കേരളത്തിൽ ഉൾപ്പെടെ ഉള്ള ഇന്ത്യൻ നഗരങ്ങളിൽ മലമ്പനി വ്യാപിപ്പിക്കുന്നത്. അനോഫലീസ് പെൺ കൊതുകുകൾ രക്തം കുടിച്ചു രണ്ടു മൂന്നു ദിവസങ്ങൾക്കു ശേഷം ശുദ്ധ ജലത്തിൽ മുട്ടകൾ ഇടുന്നു. ഒന്നോ രണ്ട ദിവസത്തിന് ശേഷം, മുട്ട വിരിഞ്ഞു പുറത്തു വരുന്ന കൂത്താടികൾ(ലാർവ), അഞ്ചിൽ‍പ്പരം ദിവസങ്ങളിലൂടെ , നാല് ദശകൾ പിന്നിട്ടു സമാധി ദശ (Pupa ) പ്രാപിക്കുന്നു. രണ്ടു ദിവസത്തിനകം, പൂർണ വളർച്ച എത്തിയ കൊതുകുകൾ സമാധി ദശ പൊട്ടി പുറത്തേക്ക് പറന്നുയരുന്നു. താരതമ്യേന ഉയർന്ന താപ നിലയും, അന്തരീക്ഷ ഈർപ്പാവസ്ഥയും, ഇടവിട്ടുള്ള മഴയും കൊതുക്കളുടെ വംശ വർധനയ്ക്ക് ഏറ്റവും അനുയോജ്യമാണ്.
ചികിത്സ
ഈ രോഗത്തിന് കൃത്യമായ ചികിത്സ എല്ലാ ഗവണ്മെന്റ് ആശുപത്രികളിലും, ആരോഗ്യ കേന്ദ്രങ്ങളിലും ലഭ്യമാണ്. അതിനാൽ മുൻകൂട്ടീ രോഗം കണ്ടുപിടിച്ചു ചികിത്സിച്ചാൽ പൂർണമായും ഭേദം ആക്കാൻ കഴിയും. മറ്റുള്ളവർക്ക് മലമ്പനി ഉണ്ടാവുകയും ഇല്ല. മലമ്പനിബാധ കണ്ടുപിടിക്കാനായി പനി ബാധിച്ചവരുടെ രക്ത-സ്മീയർ പരിശോധന നടത്തിയാൽ മതി.ആരോഗ്യ പ്രവർത്തകർ രണ്ടാഴ്ചയിൽ ഒരിക്കൽ വീടുകളിൽ എത്തി പനിയുള്ളവരെ കണ്ടുപിടിച്ചു അവരുടെ രക്ത സ്മീയർ എടുക്കുന്നു (Active surveillance ). ആശുപത്രിയിൽ വരുന്ന പനിബാധിതരുടെ രക്ത-സ്മീയര്കളും ഇപ്രകാരം എടുക്കുന്നു (Passive surveillance).രക്ത-സ്മീയർ എടുക്കുന്ന ഏല്ലാവർക്കും ഒറ്റ ഡോസയി ക്ലോറോക്വിൻ (Chloroquine) ഗുളികയും നൽകും. രക്ത-സ്മീയർ ലബോറട്ടറി പരിശോധന നടത്തി രോഗം മലമ്പനി ആണെന്ന് ഉറപ്പായാൽ അവർക്ക് സമ്പൂർണ ചികിത്സ (Radical treatment ) നൽകുന്നു. വൈവാക്സ് ഇനം രോഗം ബാധിച്ചവർക്ക്‌ പ്രൈമാക്വിൻ( Primaquine ) ഗുളികയാണ് ഇതിനായി നൽകുന്നത്. എന്നാൽ ക്ലോറോക്വിൻ എന്ന മരുന്നിനെതിരെ പ്രതിരോധ ശേഷി ആർജിച്ച മലമ്പനി രോഗാണു ബാധിക്കുകയോ സങ്കീർണമായ മലമ്പനി പിടിപെടുകയോ ചെയ്താൽ ക്വുനയ്ൻ (Qunine), മെഫ്ലോക്വിൻ (Mefloquine ), ആർട്ടിമിസിൻ (Artimisine) എന്നീ മരുന്നുകൾ വേണ്ടിവരും. .
രാസപ്രതിരോധം
മലമ്പനിക്കെതിരെ വാക്സിൻ നിലവിലില്ല .മലമ്പനി ബാധിത പ്രദേശങ്ങളിൽ പോകുന്നവർക്ക്, താൽക്കാലിക പ്രതിരോധത്തിനായി മലമ്പനിക്കെതിരായ മരുന്നുകൾ പ്രതിരോധ മരുന്ന് ആയി നൽകുവാനും (Prophylactic treatment ) സംവിധാനം ഉണ്ട്.
കൊതുക് നിയന്ത്രണം
മലമ്പനി കൂടുതലായി ബാധിച്ചിട്ടുള്ള സംസ്ഥാനങ്ങളിൽ വർഷത്തിൽ രണ്ടു തവണ വീടിനുള്ളിൽ, ചുവരുകളിൽ അവശേഷിത (Residual ) കഴിവുള്ള കീടനാശിനികൾ തളിക്കുന്നൊണ്ട്. എന്നാൽ കേരളത്തിൽ മലമ്പനി ബാധയുടെ തോത് കുറവായതിനാൽ, ഏതെങ്കിലും പ്രദേശത്ത് രോഗം കാണുമ്പോൾ മാത്രം അവശേഷിത കഴിവുള്ള കീടനാശിനി പ്രയോഗിക്കാൻ നിർദ്ദേശം ഉള്ളൂ , ശുദ്ധ ജലം കെട്ടി നിൽക്കുന്ന ഇടങ്ങളിൽ 'ടെമിഫോസ്' കീടനാശിനി തളിക്കുന്നു. , ജൈവ നിയന്ത്രണ ഭാഗമായി കിണറുകളിൽ ഗപ്പി ,(Gambusia affinis )മത്സ്യങ്ങളെ നിക്ഷേപിക്കുന്നു. ഓടകളിൽ 'ബസില്ലുസ് ടുരിന്ജിഎൻസിസ്' (Bacillus turingiensis ) സംയുക്തം തളിക്കുന്നു.. ഇതോടൊപ്പം, മലാത്തിഓൺ (Malathion ) ധൂമ പ്രയോഗവും കൊതുകുകളെ തൽക്ഷണം കൊല്ലാൻ ഉപയോഗിക്കുന്നു. രോഗ ബാധിതർ കൊതുക് വലക്കുള്ളിൽ കിടക്കുന്നത് രോഗം പകരുന്നത് തടയും.
പനി ബാധിച്ചാൽ ഉടൻ തന്നെ രക്ത പരിശോധന നടത്തി ചികിത്സ തേടാനും കൊതുക് നിയന്ത്രണ നടപടികൾ അവലംബിക്കാനും ജനങ്ങൾക്ക്‌ അവബോധം നൽകുന്ന ബോധവത്കരണവും വളരെ പ്രാധാന്യമർഹിക്കുന്നു. ..
അവലംബം
കേരള സംസ്ഥാന ആരോഗ്യ വകുപ്പിന്റെ "ഫോർ പ്ലസ്‌ തീവ്ര യജ്ഞം -2010 " എന്ന പ്രസിദ്ധീകരണം :
പുറം കണ്ണികൾ
വർഗ്ഗം:സാംക്രമികരോഗങ്ങൾ വർഗ്ഗം:പരാദ രോഗങ്ങൾ വർഗ്ഗം:പനി ഉണ്ടാക്കുന്ന രോഗങ്ങൾ വർഗ്ഗം:കൊതുകുകൾ പര‍ത്തുന്ന രോഗങ്ങൾ
ചെങ്ങളായി ഗ്രാമപഞ്ചായത്ത്
കണ്ണൂർ ജില്ലയിലെ തളിപ്പറമ്പ് താലൂക്കിലെ തളിപ്പറമ്പ് ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ ചെങ്ങളായി ഗ്രാമപഞ്ചായത്ത്. ചെങ്ങളായി, ചുഴലി എന്നീ വില്ലേജുകളിലായി വ്യാപിച്ചുകിടക്കുന്ന ചെങ്ങളായി ഗ്രാമപഞ്ചായത്തിന് 67.33 ചതുരശ്രകിലോമീറ്റർ വിസ്തീർണ്ണമുണ്ട്.ഒരു പക്ഷെ സമൃദ്ധമായ  ചെങ്കൽ  സാന്നിദ്യമായിരിക്കാം ചെങ്ങളായി എന്ന പേരിനു നിദാനമായത്. ഈ പഞ്ചായത്തിന്റെ അതിരുകൾ കിഴക്കുഭാഗത്ത് ശ്രീകണ്ഠാപുരം പഞ്ചായത്തും, പടിഞ്ഞാറുഭാഗത്ത് കുറുമാത്തൂർ പഞ്ചായത്തും, വടക്കുഭാഗത്ത് നടുവിൽ, ചപ്പാരപ്പടവ് പഞ്ചായത്തുകളും, തെക്കുഭാഗത്ത് വളപട്ടണം പുഴയുമാണ്.
അവലംബം
വർഗ്ഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
സ്വർണജയന്തി ഗ്രാം സ്വറോസ്ഗാർ യോജന
ദാരിദ്ര്യരേഖക്കു താഴെയുള്ള കുടുംബങ്ങളിലെ അംഗങ്ങളെ സ്വയം സഹായസംഘങ്ങളായി സംഘടിപ്പിച്ചുകൊണ്ട് അവർക്കാവശ്യമായ പരിശീലനങ്ങൾ, സാങ്കേതികജ്ഞാനം, അടിസ്ഥാനസൗകര്യങ്ങൾ, വായ്പ, സബ്സിഡി മുതലായവ ലഭ്യമാക്കുകയാണ്‌ ഈ പദ്ധതിയുടെ ലക്ഷ്യം.
അവലംബം
വർഗ്ഗം:ഭാരതസർക്കാരിന്റെ ഗ്രാമവികസനപദ്ധതികൾ വർഗ്ഗം:ഭാരതസർക്കാരിന്റെ ക്ഷേമപദ്ധതികൾ
എക്‌താര
വലത്ത്‌|ലഘുചിത്രം|267x267ബിന്ദു| [[ഇന്ത്യൻ ഉപഭൂഖണ്ഡം|ഇന്ത്യൻ ഉപഭൂഖണ്ഡത്തിൽ നിന്ന് ഉത്ഭവിച്ച ഒരു സംഗീത ഉപകരണമാണ് എക്താര. ]] ഒറ്റ തന്ത്രിയുള്ള ഒരു സംഗീതോപകരമാണ് എക് താര (പഞ്ചാബി: ਇਕ ਤਾਰਾ    , একতারা,  எக்டரா   actara, iktar, ektar, yaktaro, gopichand, gopichant, gopijiantra,  tun tuna) ഇന്ത്യൻ ഉപഭൂഖണ്ഡത്തിൽ, ബംഗ്ലാദേശ്, ഇന്ത്യ, പാകിസ്ഥാൻ എന്നിവിടങ്ങളിൽ,  പരമ്പരാഗത സംഗീതത്തിൽ  ഉപയോഗിച്ചുവരുന്നു.
ഉപയോഗിക്കുക
ബംഗാളിലെ ബാവുൽ സംഗീതത്തിലെ ഒരു സാധാരണ ഘടകമാണ് എക് താര. പ്രേക്ഷകരെ ആകർഷിക്കുന്നതിനായി എക് താര പോലുള്ള പരമ്പരാഗത ഉപകരണങ്ങൾ കൂടുതൽ ആധുനിക ശബ്ദങ്ങളുമായി കൂട്ടിക്കലർത്തുന്നത് സാധാരണമാണ്. ഇതിലൂടെ, ബാവുൽ സംഗീതത്തിന്റെ യഥാർത്ഥ സൗന്ദര്യം നശിപ്പിക്കുകയാണ് എന്ന ആക്ഷേപവുമുണ്ട്. ലഘുചിത്രം|300x300ബിന്ദു| ദില്ലിയിലെ [[Purana Qila|പുരാന കിലയിൽ നടന്ന സംഗീതമേളയിൽ പാർവതി ബാവുൾ എക്താരയുമായി]]
പരാമർശങ്ങൾ
വർഗ്ഗം:പഞ്ചാബി വാക്കുകളും ശൈലികളും വർഗ്ഗം:ഇന്ത്യൻ സംഗീതോപകരണങ്ങൾ വർഗ്ഗം:ബാവുൽ സംഗീതം
മാക് പ്രോ
ആപ്പിൾ നിർമ്മിച്ച് പുറത്തിറക്കുന്ന വർക്ക്സ്റ്റേഷൻ കമ്പ്യൂട്ടറാണ് മാക് പ്രോ. ഇൻറൽ 5400 ചിപ്പ്സെറ്റ്, സിയോൺ മൈക്രോപ്രോസ്സസർ എന്നിവ ഇതിൽ ഉപയോഗിക്കുന്നു. 2006 മുതൽ ആപ്പിൾ പ്രൊഫഷണലുകൾക്കായി രൂപകൽപ്പന ചെയ്യുകയും വികസിപ്പിക്കുകയും വിപണനം ചെയ്യുകയും ചെയ്യുന്നു. മാക് പ്രോ, അതിന്റെ പ്രകടന മാനദണ്ഡങ്ങൾ അനുസരിച്ച്, ആപ്പിൾ വാഗ്ദാനം ചെയ്യുന്ന ഏറ്റവും ശക്തമായ കമ്പ്യൂട്ടറാണ്. മാക് മിനി(Mac Mini), ഐമാക്(iMac), മാക് സ്റ്റുഡിയോ(Mac Studio) എന്നിവയ്ക്ക് മുകളിൽ ഇരിക്കുന്ന, നിലവിലെ മാക്കിന്റോഷ്(Macintosh) ലൈനപ്പിലെ നാല് ഡെസ്ക്ടോപ്പ് കമ്പ്യൂട്ടറുകളിൽ ഒന്നാണിത്.
2006 ഓഗസ്റ്റിൽ അവതരിപ്പിച്ച ആദ്യ തലമുറ മാക് പ്രോയ്ക്ക് രണ്ട് ഡ്യുവൽ കോർ സിയോൺ വുഡ്‌ക്രെസ്റ്റ് പ്രോസസറുകളും പവർ മാക് ജി 5-ൽ നിന്ന് ഒരു ദീർഘചതുര ടവർ കെയ്‌സും ഉണ്ടായിരുന്നു. 2007 ഏപ്രിൽ 4-ന് ഒരു ഡ്യുവൽ ക്വാഡ്-കോർ സിയോൺ ക്ലോവർടൗൺ മോഡലിലേക്കും പിന്നീട് 2008 ജനുവരി 8-ന് ഡ്യുവൽ ക്വാഡ്-കോർ സിയോൺ ഹാർപർടൗൺ മോഡലേക്കും മാറി. 2010-ലെയും 2012-ലെയും റിവിഷനുകളിൽ നെഹാലം/വെസ്റ്റ്മെയർ(Nehalem/Westmere) ആർക്കിടെക്ചർ ഇന്റൽ സിയോൺ(Intel Xeon) പ്രോസസറുകൾ ഉണ്ടായിരുന്നു.
2013 ഡിസംബറിൽ, ആപ്പിൾ രണ്ടാം തലമുറ മാക് പ്രോ ഒരു സിലിണ്ടർ ഡിസൈനോടെ പുറത്തിറക്കി. ആദ്യ തലമുറയുടെ വലുപ്പത്തിന്റെ എട്ടിലൊന്നിൽ താഴെ മാത്രം എടുക്കുമ്പോൾ ആദ്യ തലമുറയുടെ മൊത്തത്തിലുള്ള പ്രകടനത്തിന്റെ ഇരട്ടിയായിരിക്കുമെന്ന് ആപ്പിൾ പറഞ്ഞു. ഇതിന് 12-കോർ സിയോൺ ഇ5(Xeon E5)പ്രോസസർ, ഡ്യുവൽ എഎംഡി ഫയർപ്രോ ഡി(AMD FirePro D) സീരീസ് ജിപയു(GPU)-കൾ, പിസിഐഇ(PCIe) അടിസ്ഥാനമാക്കിയുള്ള ഫ്ലാഷ് സ്റ്റോറേജ്, എച്ച്ഡിഎംഐ(HDMI) പോർട്ട് എന്നിവയുണ്ടായിരുന്നു. തണ്ടർബോൾട്ട് 2 പോർട്ടുകൾ അപ്ഡേറ്റ് ചെയ്ത വയർഡ് കണക്റ്റിവിറ്റിയും ആറ് തണ്ടർബോൾട്ട് ഡിസ്പ്ലേകൾക്കുള്ള പിന്തുണയും കൊണ്ടുവന്നു. രണ്ടാം തലമുറയെക്കുറിച്ചുള്ള അഭിപ്രായം തുടക്കത്തിൽ പൊതുവെ പോസിറ്റീവ് ആയിരുന്നു. സിലിണ്ടർ ഡിസൈനിന്റെ പരിമിതികൾ രണ്ടാം തലമുറ മാക് പ്രോയെ കൂടുതൽ ശക്തമായ ഹാർഡ്‌വെയർ ഉപയോഗിച്ച് നവീകരിക്കുന്നതിന് ആപ്പിളിന് സാധിക്കാതെ വന്നു.
2019 ഡിസംബറിൽ, മൂന്നാം തലമുറ മാക് പ്രോ ആദ്യ തലമുറ മോഡലിനെ അനുസ്മരിപ്പിക്കുന്ന വലിയ എയർ കൂളിംഗ് ദ്വാരങ്ങളോടെ ഒരു ടവർ ഫോം ഫാക്ടറിലേക്ക് തിരികെയെത്തി. ഇതിന് 28-കോർ സിയോൺ-ഡബ്ല്യൂ(Xeon-W) പ്രോസസർ, എട്ട് പിസിഐ സ്ലോട്ടുകൾ, എഎംഡി റേഡിയോൺ പ്രോ വേഗാ (AMD Radeon Pro Vega) ജിപിയുകൾ എന്നിവയുണ്ട്, കൂടാതെ മിക്ക ഡാറ്റാ പോർട്ടുകളും യുഎസ്ബി-സി(USB-C), ത‌ണ്ടർബോൾട്ട് 3(Thunderbolt 3) എന്നിവ ഉൾപ്പെടുത്തിയിരിക്കുന്നു.
ഒന്നാം തലമുറ (ടവർ)
2003-ലെ പവർപിസിയായ പവർ മാക് ജി5 മെഷീനുകൾക്ക് പകരം ഇന്റൽ അധിഷ്‌ഠിത മെഷീനുകൾ വരുമെന്ന് ആപ്പിൾ പറഞ്ഞു, 2006 ഓഗസ്റ്റ് 7-ന് വാർഷിക ആപ്പിൾ വേൾഡ് വൈഡ് ഡെവലപ്പേഴ്‌സ് കോൺഫറൻസിൽ (ഡബ്ല്യുഡബ്ല്യുഡിസി) മാക് പ്രോ ഔദ്യോഗികമായി പ്രഖ്യാപിച്ചു. 2005 ജൂണിൽ ആപ്പിൾ ഡെവലപ്പർ ട്രാൻസിഷൻ കിറ്റ് പുറത്തിറക്കി, അതിന്റെ ഒരു പ്രോട്ടോടൈപ്പ് ഇന്റൽ പെന്റിയം 4-അധിഷ്‌ഠിത മാക് പവർ മാക് ജി5-ന്റെ കൂടെ ഡെവലപ്പർമാർക്ക് താൽക്കാലികമായി ലഭ്യമായിരുന്നു. ഐമാക്(iMac), മാക്മിനി(Mac Mini), മാക്ബുക്ക്(MacBook), മാക് ബുക്ക് പ്രോ(MacBook Pro) എന്നിവ 2006 ജനുവരി മുതൽ ഇന്റൽ അധിഷ്‌ഠിത ആർക്കിടെക്‌ചറിലേക്ക് മാറി, 1994 മുതൽ ആപ്പിൾ ഉപയോഗിച്ചിരുന്ന പവർപിസി പ്രൊസസർ ആർക്കിടെക്‌ചറിനെ അടിസ്ഥാനമാക്കി മാക് ലൈനപ്പിലെ ഏക മെഷീനായി പവർ മാക് ജി5 മാറി. ആപ്പിൾ അവരുടെ ലൈനപ്പിലെ മറ്റ് മെഷീനുകളിൽ നിന്ന് "പവർ" എന്ന പദം ഒഴിവാക്കി, അവരുടെ ഉയർന്ന നിലവാരമുള്ള ലാപ്‌ടോപ്പുകളിൽ "പ്രോ" ഉപയോഗിക്കാൻ തുടങ്ങി. അതുപോലെ, മെഷീൻ വിപണിയിൽ ലഭ്യമാക്കുന്നതിന് മുമ്പ് "മാക് പ്രോ" എന്ന പേര് വ്യാപകമായി ഉപയോഗിച്ചിരുന്നു. മാക് പ്രോ യുണിക്സ് വർക്ക്സ്റ്റേഷൻ വിപണിയിൽ ആണ് ലഭ്യമായിരുന്നു. ഹൈ-എൻഡ് ടെക്‌നിക്കൽ മാർക്കറ്റ് പരമ്പരാഗതമായി ആപ്പിളിന്റെ മേഖലയല്ലെങ്കിലും, ഹൈ-ഡെഫനിഷൻ വീഡിയോയ്‌ക്കായുള്ള നോൺ-ലീനിയർ ഡിജിറ്റൽ എഡിറ്റിംഗിൽ കമ്പനി സ്വയം ഒരു നേതാവായി നിലകൊള്ളുന്നു, ഇത് പൊതുവായി ലഭ്യമായ ഡെസ്ക്ടോപ്പ് മെഷീനെക്കാൾ കൂടുതൽ സംഭരണശേഷിയും മെമ്മറിയും നൽകിയിരിക്കുന്നു. കൂടാതെ, ഈ ആപ്ലിക്കേഷനുകളിൽ ഉപയോഗിക്കുന്ന കോഡെക്കുകൾ സാധാരണയായി പ്രോസസ്സർ ഇന്റൻസീവും ഉയർന്ന തോതിൽ ത്രെഡ് ചെയ്യാവുന്നതുമാണ്, ആപ്പിളിന്റെ പ്രോറെസ്(ProRes) വൈറ്റ് പേപ്പർ പറയുന്നത് പ്രകാരം അഡീഷണൽ പ്രോസസ്സർ കോറുകൾ ഉപയോഗിച്ച് ലീനിയർ സ്കെയിലിംഗ് നടത്താൻ കഴിയും. ഈ വിപണി ലക്ഷ്യമിട്ടുള്ള ആപ്പിളിന്റെ മുൻ മെഷീനായ പവർ മാക് ജി 5-ന് രണ്ട് ഡ്യുവൽ കോർ പ്രോസസറുകൾ വരെയുണ്ട് ("ക്വാഡ്-കോർ" എന്ന് വിപണനം ചെയ്യപ്പെടുന്നു), എന്നാൽ പുതിയ രൂപകൽപ്പന ചെയ്ത മെഷീന്റയത്രയും സംഭരണ ​​വിപുലീകരണ ശേഷിയില്ല.
പ്രോസ്സസർ
ഒന്നോ രണ്ടോ സിയോൺ 5400 64-ബിറ്റ് പ്രോസ്സസറാണ് ഇതിൽ ഉപയോഗിക്കുന്നത്. ഓരോ സിപിയു ചിപ്പിനും 12 എംബി കാഷെ മെമ്മറിയുണ്ട്. ഓരോ പ്രോസ്സസർ സ്ലോട്ടിനും പ്രത്യേകം 64-ബിറ്റ് 1600 മെഗാഹെർട്സ് ഫ്രണ്ട് സൈഡ് ബസ് ഉണ്ട്.
ഹാർഡ് ഡ്രൈവ്
നാല് ആന്തരിക ഹാർഡ് ഡിസ്ക് മാക് പ്രോയിലുണ്ട്. 15,000 ആർപിഎം ഉള്ള 1 ടിബിയുടെയോ അല്ലെങ്കിൽ 300 ജിബിയുടെയോ സാറ്റ ഹാർഡ് ഡിസ്കുകളാണ് ഉപയോഗിക്കുന്നത്.
അവലംബം
വിഭാഗം:ആപ്പിൾ ഹാർഡ്‌വെയർ
ഫലൂഡ
ഇന്ത്യയിലെ സാധാരണ ലഭ്യമായ ഒരു പാനീയമാണ് ഫലൂഡ (فالودہ). ഇത് പ്രധാനമായും പനിനീർ, വെർമിസെല്ലി, കിഴങ്ങിന്റെ വിത്തുകൾ എന്നിവ പാലിലോ വെള്ളത്തിലോ ചേർത്താണ് ഉണ്ടാക്കുന്നത്. ഫലൂഡ പേർഷ്യൻ മധുരപലഹാരമായ ഫലൂഡെയിൽ (Faloodeh) നിന്നാണ് ഉടലെടുത്തതെന്ന് കരുതുന്നു. മുഗൾ സാമ്രാജ്യകാലത്താണ് ഇത് ഇന്ത്യയിലേക്ക് വന്നത്. ഇതിൽ ഐസ് ക്രീമും ചേർക്കുന്ന പതിവുണ്ട്. പക്ഷേ, ഇറാൻ, അഫ്ഗാനിസ്ഥാൻ എന്നിവടങ്ങളിൽ കാണുന്ന ഫലുഡേയിൽ നിന്ന് വളരെ വ്യത്യസ്തമാണ് ഇന്ത്യയിൽ ലഭിക്കുന്ന ഫലൂഡ. ഇതിൽ പ്രധാന ഘടകം വെർമിസെല്ലി ആണ്. കൂടാതെ മാങ്ങ, ചോക്കളേറ്റ് എന്നീ ഫ്ലേവറുകളിലും ഫലൂഡ ലഭ്യമാണ്. ഗോതമ്പ്, ആരോറൂട്ട്, കോൺസ്റ്റാർച്ച്, അല്ലെങ്കിൽ ചൗവ്വരി തുടങ്ങിയവയിൽ നിന്നാണ് ഫലൂഡ ഉണ്ടാക്കാൻ ഉപയോഗിക്കുന്ന വെർമിസെല്ലി നിർമ്മിക്കുന്നത്.
അവലംബം
വർഗ്ഗം:പാനീയങ്ങൾ
കൊളോൺ കത്തീഡ്രൽ
ജർമ്മനിയിലെ കൊളോണിൽ സ്ഥിതി ചെയ്യുന്ന ഒരു കത്തോലിക്കാ ദേവാലയമാണ് കൊളോൺ കത്തീഡ്രൽ. ഡോം എന്നും ഇതറിയപ്പെടുന്നു. 1248-ൽ ആരംഭിച്ച ഇതിന്റെ നിർമ്മാണ പ്രവർത്തനങ്ങൾ ഇന്നും അവസാനിച്ചിട്ടില്ല. വിശുദ്ധ പത്രോസിന്റെയും മറിയയുടെയും പേരിൽ ഗോഥിക് വാസ്തുവിദ്യയിലാണ് ദേവാലയം നിർമ്മിച്ചിരിക്കുന്നത്. യുനെസ്കോ ലോകപൈതൃക പട്ടികയിൽ കത്തീഡ്രലിനെ ഉൾപ്പെടുത്തിയിട്ടുണ്ട്. 1880-ലാണ് ദേവാലയം ഇപ്പോൾ കാണുന്ന അവസ്ഥയിൽ നിർമ്മാണം എത്തിയെന്നു ചരിത്രം പറയുന്നു. ഇതിലെ ഗോപുരങ്ങൾക്ക് 515 അടി ഉയരമുണ്ട്.
1322-ലാണ് 15 അടി ഉയരമുള്ള മുഖ്യ അൾത്താര നിർമ്മിച്ചത്. കറുത്ത മാർബിളിലാണ് ഇതു നിർമ്മിച്ചിരിക്കുന്നത്. മൂന്നു രാജാക്കൻമാരുടെ അൾത്താരയാണ് ഇവിടുത്തെ മറ്റൊരു പ്രധാന ആകർഷണം. വിശുദ്ധരുടെ തിരുശേഷിപ്പുകളും പലയിടങ്ങളിലായി സ്ഥാപിച്ചിരിക്കുന്നു. അപൂർവമായ ഭീമാകാരൻ മണികളും ചിത്രപ്പണികളും ഇവിടെയുണ്ട്. 750-ആം വാർഷികാഘോഷവേളയിൽ 1998-ൽ രണ്ടു നിലപ്പൊക്കമുള്ള സ്വാലോസ് നെസ്റ്റ് ഓർഗൻ സ്ഥാപിച്ചു.
എം. 551 ഷെരിഡൻ
അമേരിക്കയുടെ ഒരു ലൈറ്റ് ടാങ്കാണ് M551 ഷെരിഡൻ.അലുമിനിയംഉപയോഗിച്ചാണ് ഇതിന്റെ കവചം നിർമ്മിച്ചത്.ഈ ലൈറ്റ് ടാങ്കിന് 15.2ടൺ ഭാരവും ഉണ്ട്.152 mm കാലിബെർ ഉള്ള തോക്കിനുപുറമേ M2 browing മെഷീൻഗണ്ണും ഇതിൽ ഉപയോഗി്കുന്നു.ലക്ഷ്യസ്ഥാനത്തേക്കുള്ള അകലം കൂടുതലാണെങ്കിൽ.മിസൈലുകൾ അയക്കാനും ഇതിനകഴിയും.ഷെല്ലാഹ് മിസൈലാണ് അയക്കുന്നത് ഇതേ മിസൈൽ അയക്കാന് കഴിയുന്ന മറ്റൊരു ടാങ്ക് അമേരിക്കയുടെ M60A2 ആണ്.വിയറ്റ്നാം യുദ്ധത്തിൽ ഈ ടാങ്ക് ഉപയോഗിച്ചിട്ടുണ്ട്
പുറത്തേക്കുള്ള കണ്ണികൾ
വർഗ്ഗം:യുദ്ധടാങ്കുകൾ
യെലേന ഇസിൻബയേവ
റഷ്യൻ വനിതാ പോൾ വാൾട്ട് കായികതാരമാണ് യേലേന ഇസിൻബയേവ (റഷ്യൻ:Елена Исинбаева). രണ്ടു തവണ ഒളിമ്പിക്സ് സ്വർണ്ണമെഡൽ(2004ലും 2008ലും) നേടിയ ഇസിൻബയേവ രണ്ടു തവണ ലോക ചാമ്പ്യനുമായിരുന്നു. പോൾ വാൾട്ടിലെ ലോകറെക്കോർഡ് സ്വന്തം പേരിലുള്ള ഇസിൻബയേവ ലോകം കണ്ട ഏറ്റവും മികച്ച വനിതാ പോൾ വാൾട്ട് താരമായി കണക്കാക്കപ്പെടുന്നു.
അന്താരാഷ്ട്ര അത്‌ലറ്റിക് ഫെഡറേഷന്റെ അത്‌ലറ്റ്‌ ഓഫ് ദി ഇയർ പുരസ്കാരം 2004,2005,2008 വർഷങ്ങളിൽ ഇസിൻബയേവക്കു ലഭിച്ചു. ലോറിയസ് ലോക കായിക പുരസ്കാരങ്ങളിലെ ലോകത്തെ മികച്ച വനിതാകായിക താരം എന്ന പുരസ്കാരം 2007, 2009 വർഷങ്ങളിൽ ഇസിൻബയേവ നേടി. യൂത്ത്, ജൂനിയർ, സീനിയർ വിഭാഗങ്ങളിൽ ലോക ചാമ്പ്യനായിട്ടുണ്ട് ഇസിൻബയേവ. ലോകത്താകമാനം ആകെ 8 കായിക താരങ്ങൾ മാത്രമേ ഈ നേട്ടം സ്വന്തമാക്കിയിട്ടുള്ളൂ
ആദ്യകാലം
പോൾ വാൾട്ടിലേക്ക് ചുവടുമാറ്റി ആറുമാസം പരിശീലിച്ചപ്പോളേക്കും ആദ്യ വലിയ വിജയം യെലേനയെ തേടിയെത്തി. പതിനാറാം വയസ്സിൽ 1998ൽ മോസ്കോവിൽ നടന്ന ലോക യൂത്ത് ഗെയിംസിൽ 4 മീറ്റർ ഉയരത്തിൽ ചാടിക്കൊണ്ടായിരുന്നു യെലേന സ്വർണ്ണമെഡൽ നേടിയത്. യെലേനയുടെ മൂന്നാമത്തെ മാത്രം അത്‌ലറ്റിക് മത്സരമായിരുന്നു അത്.
ഫ്രാൻസിൽ വെച്ച് നടന്ന 1998 ലോക ജൂനിയർ ചാമ്പ്യൻഷിപ്പിലും 4 മീറ്റർ യെലേന എത്തിപ്പിടിച്ചു. പക്ഷെ അവിടെ ആ ഉയരം വെങ്കല മെഡൽ നേടിയ ഉയരത്തേക്കാളും 10 സെന്റി മീറ്റർ കുറവായിരുന്നു.1999ൽ യെലേന പോളണ്ടിൽ വെച്ച് നടന്ന ലോക യൂത്ത് ചാമ്പ്യൻഷിപ്പിൽ ഈ ഉയരം തിരുത്തി 4.10 മീറ്റർ താണ്ടി രണ്ടാമത്തെ സ്വർണ്ണമെഡൽ നേടി.
2000ത്തിലെ ലോക ജൂനിയർ മീറ്റിലും യെലേന സ്വർണ്ണ മെഡലണിഞ്ഞു. 4.20 മീറ്ററായിരുന്നു അവിടെ പിന്നിട്ട ഉയരം. ജർമ്മൻകാരിയായ അന്നിക ബേക്കർ ആയിരുന്നു വെള്ളി മെഡൽ ജേത്രി. അതേ വർഷം തന്നെ നടന്ന സിഡ്നി ഒളിമ്പിക്സ് മുതൽ വനിതാ പോൾ വാൾട്ട് ഒളിമ്പിക്സ് മത്സര ഇനമാക്കി മാറ്റി. അമേരിക്കയുടെ സ്റ്റേസി ഡ്രാഗ്ലിയക്കായിരുന്നു വനിതാ പോൾ വാൾട്ടിലെ ആദ്യ ഒളിമ്പിക്സ് സ്വർണ്ണം. ഇസിൻബയേവ മത്സരിച്ചിരുന്നെങ്കിലും ക്വാളിഫൈയിങ് റൗണ്ട് താണ്ടാനായില്ല.
2001ൽ വീണ്ടും യെലേന സ്വർണ്ണ മെഡൽ നേടി. യൂറോപ്യൻ ജൂനിയർ ചാമ്പ്യൻഷിപ്പിൽ 4.40 മീറ്റർ താണ്ടിയാണ് ഈ നേട്ടം അവർ കൈവരിച്ചത്. യെലേന തുടർച്ചയായി മികച്ചു വരികയായിരുന്നു. 2002ൽ യൂറോപ്യൻ ചാമ്പ്യൻഷിപ്പിൽ 4.55 മീറ്റർ ഉയരം താണ്ടിയ അവർ ആദ്യമായി സീനിയർ ചാമ്പ്യൻഷിപ്പ് മെഡലിനർഹയായി. വെള്ളി മെഡലാണ് യെലേന നേടിയത്. യെലേനയുടെ നാട്ടുകാരിയായ സ്വെറ്റ്ലാന ഫെഫനോവക്കായിരുന്നു സ്വർണ്ണം. 4.60 മീറ്ററാണ് സ്വെറ്റ്ലാന ചാടിയത്.
ആദ്യ ലോകറെക്കോഡും ഒളിമ്പിക്സ് മെഡലും
2003ൽ തന്റെ മികവു വർധിപ്പിച്ച യെലേന യൂറോപ്യൻ അണ്ടർ 23 ചാമ്പ്യൻഷിപ്പിൽ 4.65 മീറ്റർ ചാടി സ്വർണ്ണം നേടി. 2003 ജൂലൈ 13ന് തന്റെ ഇരുപത്തൊന്നാം പിറന്നാളിനു ഒരു മാസത്തിനു ശേഷം ഇസിൻബയേവ തന്റെ ആദ്യ ലോക റെക്കോർഡ് സ്ഥാപിച്ചു. ഇംഗ്ലണ്ടിലെ ഗേറ്റ്ഷെഡിൽ നടന്ന മീറ്റിൽ 4.82 മീറ്റർ ചാടിയാണ് യെലേന ഈ നേട്ടം കൈവരിച്ചത്. ഇതോടെ തൊട്ടടുത്ത മാസം നടക്കാനിരിക്കുന്ന ലോക ചാമ്പ്യൻഷിപ്പിലെ സ്വർണ്ണം ഇസിൻബയേവക്കാവുമെന്ന് എല്ലാവരും ഉറപ്പിച്ചു. പക്ഷെ, ഫെഫനോവക്കും, ബെക്കറിനും പിന്നിലായി വെങ്കല മെഡൽ നേടാനേ യെലേനക്കായുള്ളൂ.
ഉക്രൈനിലെ ഡോണെറ്റ്സ്കിൽ വെച്ച് യെലേന 4.83 മീറ്റർ ചാടി ഇൻഡോർ ലോകറെക്കോർഡ് സ്ഥാപിച്ചു. പക്ഷെ ഫെഫനോവ തൊട്ടടുത്ത ആഴ്ച തന്നെ ഈ ഉയരം 2 സെ. മീ. മെച്ചപ്പെടുത്തി ഈ റെക്കോർഡ് സ്വന്തം പേരിലാക്കി. അതിനടുത്ത മാസം നടന്ന ലോക ഇൻഡോർ മീറ്റിൽ യെലേന ഇൻഡോറിലും ഔട്ട്ഡോറിലും ലോകചാമ്പ്യയായി നിൽക്കുന്ന ഫെഫനോവയുടെ ലോക റെക്കോർഡ് 4.86 മീറ്റർ ചാടി സ്വന്തമാക്കി.ഫെഫനോവക്കു വെങ്കലമെഡൽ ലഭിച്ചപ്പോൾ ഒളിമ്പിക് സ്വർണ്ണമെഡൽ ജേത്രി ഡ്രാഗ്ലിയക്കായിരുന്നു വെള്ളി. ലോക അത്‌ലറ്റിക് ഫെഡറേഷൻ ഈ മൂന്നു റെക്കോർഡുകളും പോൾ വാൾട്ടിലെ ആകെ റെക്കോർഡായാണ് കണക്കാക്കിയത്. അതുകൊണ്ട് ഇൻഡോറിലും ഔട്ട്ഡോറിലും ലോകറെക്കോർഡ് 4.86 മീറ്ററായി മാറി.
ആ വർഷം തന്നെ ജൂൺ 27 ന് ഗേറ്റ്ഷെഡ് മീറ്റിൽ യെലേന തന്റെ പേരിലുള്ള ലോകറെക്കോർഡ് 1 സെ.മീ. മെച്ചപ്പെടുത്തി 4.87 മീറ്റർ ആക്കി. പക്ഷെ, ഫെഫനോവ തൊട്ടടുത്ത് ആഴ്ച ഗ്രീസിലെ ഹെറാക്ലിയോണിൽ ഈ റെക്കോർഡ് തകർത്ത് 4.88 മീറ്റർ ചാടി പുതിയ റെക്കോർഡിട്ടു.
ജൂലൈ 25നു ഇംഗ്ലണ്ടിലെ ബർമിങ്ഹാമിൽ നടന്ന മത്സരത്തിൽ ഇസിൻബയേവ ലോകറെക്കോർഡ് തിരിച്ചു പിടിച്ചു. 4.89 മീറ്റർ ചാടിയായിരുന്നു ഇത്. അഞ്ചു ദിവസത്തിനു ശേഷം ലണ്ടനിലെ ക്രിസ്റ്റൽ പ്ലേസിൽ ഈ റെക്കോർഡ് അവർ 4.90 മീറ്ററായി തിരുത്തിക്കുറിക്കുകയും ചെയ്തു.
ആഥൻസിൽ നടന്ന 2004ലെ ഒളിമ്പിക്സിൽ ഇസിൻബയേവ ലോക റെക്കോർഡോടെ സ്വർണ്ണം നേടി. 4.91 മീറ്ററായിരുന്നു യെലേന അവിടെ താണ്ടിയ ഉയരം. അതേ വർഷം തന്നെ ബ്രസ്സൽസിൽ നടന്ന മെമ്മോറിയൽ വാൻ ഡാം മീറ്റിൽ യെലേന ഈ റെക്കോർഡ് തിരുത്തി 4.92 മീറ്ററിന്റെ റെക്കോർഡ് സ്ഥാപിച്ചു. ആ സീസണിലെ അവരുടെ എട്ടാമത്തെ ലോകറെക്കോർഡായിരുന്നു അത്.
ഒളിമ്പിക്സ് മെഡലും ലോക ഇൻഡോർ മീറ്റിലെ വിജയവും 8 തവണ ലോകറെക്കോർഡ് തകർത്തതുമെല്ലാം കണക്കിലെടുത്ത് അന്താരാഷ്ട്ര അത്‌ലറ്റിക് ഫെഡറേഷൻ വേൾഡ് അത്‌ലറ്റ് ഓഫ് ദി ഇയർ പുരസ്കാരം 2004ൽ യെലേന ഇസിൻബയേവക്കു നൽകി.
ലോകചാമ്പ്യൻഷിപ്പും യൂറോപ്യൻ ചാമ്പ്യൻഷിപ്പും
സ്പെയിനിലെ മാഡ്രിഡിൽ നടന്ന യൂറോപ്യൻ ഇൻഡോർ ചാമ്പ്യൻഷിപ്പിൽ യെലേന പുതിയ ഇൻഡോർ ലോകറെക്കോർഡോടെ സ്വർണ്ണം നേടി. 4.90 മീറ്ററായിരുന്നു യെലേന കീഴടക്കിയ ഉയരം.
ജൂലൈ 2005ൽ മൂന്നു വ്യത്യസ്ത മീറ്റുകളിലായി നാലു തവണയാണ് യെലേന ലോക റെക്കോർഡ് തിരുത്തിക്കുറിച്ചത്. സ്വിറ്റ്സർലാന്റിലെ ലൂസനിലായിരുന്നു തുടക്കം. തന്റെ തന്നെ ലോകറെക്കോർഡിൽ ഒരു സെന്റിമീറ്റർ കൂടി ചേർത്ത് 4.93 മീറ്ററാണ് യെലേന ചാടിയത്. ഇസിൻബയേവയുടെ കായികജീവിതത്തിലെ പതിനാലാമത് ലോകറെക്കോർഡ് ആയിരുന്നു അത്. പതിനൊന്നു ദിവസത്തിനു ശേഷം മാഡ്രിഡിൽ 4.95 മീറ്റർ ചാടി പുതിയ ലോക റെക്കോർഡ് സൃഷ്ടിച്ച. പിന്നീട് ജൂലൈ 22ന് ലണ്ടനിലെ ക്രിസ്റ്റൽ പാലസിൽ അതേ റെക്കോർഡ് തിരുത്തി 4.96 മീറ്റർ ചാടി. അതിനു ശേഷമാണ് ഒരിക്കൽ അസാധ്യമെന്നു കരുതിയിരുന്ന 5 മീറ്റർ എന്ന ഉയരത്തിലേക്ക് ഇസിൻബയേവ ബാർ ഉയർത്തി വെക്കാൻ ആവശ്യപ്പെട്ടത്. അങ്ങനെ ആദ്യ ശ്രമത്തിൽ തന്നെ യെലേന ഇസിൻബയേവ വനിതകൾക്ക് പോൾ വാൾട്ടിൽ അസാധ്യം എന്നു അന്നു വരെ കരുതപ്പെട്ടിരുന്ന 5 മീറ്റർ ഉയരം താണ്ടിയ ആദ്യ വനിത എന്ന് ചരിത്രത്തിൽ തന്റെ മഹത്തായ സ്ഥാനമുറപ്പിച്ചു.
അതിനു ശേഷം ഫിൻലന്റിലെ ഹെൽസിങ്കിയിൽ നടന്ന 2005 ലോക ചാമ്പ്യൻഷിപ്പിൽ വീണ്ടും തന്റെ ലോക റെക്കോർഡ് യെലേന തിരുത്തിക്കുറിച്ചു. രണ്ടാമത്തെ ശ്രമത്തിൽ 5.01 മീറ്റർ ചാടിയാണ് അവർ ഈ നേട്ടം കുറിച്ചത്. രണ്ടാം സ്ഥാനക്കാരിയുമായി 41 സെന്റീമീറ്റർ വ്യത്യാസമാണ് യെലേന താണ്ടിയത്. പോൾ വാൾട്ടിൽ ലോക ചാമ്പ്യൻഷിപ്പിലും ഒളിമ്പിക്സിലും രേഖപ്പെടുത്തിയിട്ടുള്ളതിൽ വച്ച് എക്കാലത്തേയും വലിയ വിജയമാർജിൻ ആണ് ഇത്.
23 വയസ്സുള്ള യെലേനയുടെ 18ആമത് ലോകറെക്കോർഡ് ആയിരുന്നു ഹെൽസിങ്കിയിലേത്. ആ വർഷത്തെ വേൾഡ് അത്‌ലറ്റ് ഓഫ് ദി ഇയർ പുരസ്കാരവും യെലേനക്കു ലഭിച്ചു.
ഉക്രൈനിലെ ഡോണെറ്റ്സ്കിൽ വച്ച് നടന്ന ഒരു ഇൻഡോർ മീറ്റിൽ ഫെബ്രുവരി 12ന് യെലേന 4.91 മീറ്റർ ചാടി പുതിയ ഇൻഡോർ റെക്കോർഡ് സ്ഥാപിച്ചു. മാർച്ചിൽ മോസ്കോവിൽ വെച്ച് യെലേന ഇൻഡോറിലെ ഒന്നാം സ്ഥാനം നിലനിർത്തുകയും ചെയ്തു.ഗോട്ടൻബർഗിൽ വെച്ച് നടന്ന 2006ലെ യൂറോപ്യൻ അത്‌ലറ്റിക്സ് ചാമ്പ്യൻഷിപ്പിൽ യെലേന 4.80 മീറ്റർ ചാടി വീണ്ടും സ്വർണ്ണമണിഞ്ഞു. ഇതായിരുന്നു ഇസിൻബയേവയുടെ ശേഖരത്തിലില്ലാതിരുന്ന ഏക സ്വർണ്ണമെഡൽ. സെപ്റ്റംബറിൽ ആഥൻസിൽ വെച്ച് നടന്ന ലോക കപ്പിൽ റഷ്യയെ പ്രതിനിധീകരിച്ച് യെലേന ഒന്നാം സ്ഥാനം നേടുകയും ചെയ്തു.
രണ്ടാം ഒളിമ്പിക്സ് സ്വർണ്ണവും ലോകചാമ്പ്യൻഷിപ്പും
2007 ഫെബ്രുവരി പത്താം തിയതി ഉക്രൈനിലെ ഡോനെറ്റ്സ്കിൽ വെച്ച് യെലേന ലോക ഇൻഡോർ പോൾവാൾട്ട് റെക്കോർഡ് 4.93 മീറ്റർ ചാടിക്കൊണ്ട് വീണ്ടും തകർത്തു. യെലേനയുടെ കായികജീവിതത്തിലെ 20ആമത് ലോകറെക്കോർഡ് ആയിരുന്നു ഇത്.
അവലംബം
വർഗ്ഗം:കായിക താരങ്ങൾ - അപൂർണ്ണലേഖനങ്ങൾ വർഗ്ഗം:2008 ബെയ്‌ജിങ്ങ് ഒളിമ്പിക്സിലെ മെഡൽ ജേതാക്കൾ വർഗ്ഗം:റഷ്യൻ കായികതാരങ്ങൾ വർഗ്ഗം:പോൾ വോൾട്ട് താരങ്ങൾ വർഗ്ഗം:1982-ൽ ജനിച്ചവർ
ഷോഡശസംഖ്യാസമ്പ്രദായം
ഗണിതശാസ്ത്രത്തിലും, കമ്പ്യൂട്ടർ സയൻസിലും, 16 ചിഹ്നങ്ങൾ അടിസ്ഥാനപ്പെടുത്തിയുള്ള ഒരു സംഖ്യാ സമ്പ്രദായമാണ്‌ ഷോഡശസംഖ്യാസമ്പ്രദായം (Hexadecimal Number System). ഈ വ്യവസ്ഥ, ഇംഗ്ലീഷിൽ ഹെക്സാ / ഹെക്സ് / ബേസ്-16 സിസ്റ്റം എന്നും  അറിയപ്പെടുന്നു.
ഈ സമ്പ്രദായത്തിൽ, ചിഹ്നങ്ങളായി ഉപയോഗിക്കുന്നത് 0 മുതൽ 9 വരെയുള്ള അക്കങ്ങളും ഇംഗ്ലീഷ് അക്ഷരമാലയിലെ A മുതൽ F വരെയുള്ള അക്ഷരങ്ങളുമാണ്. ഇവ ഉപയോഗിച്ച്, ദശംശസമ്പ്രദായത്തിൽ, 0 മുതൽ 9 വരെ യുള്ള സംഖ്യകളെ അതേ രീതിയിലും, 10 മുതൽ 15 വരെയുള്ള സംഖ്യകളെ, യഥാക്രമം, A മുതൽ F വരെ യുള്ള ഇംഗ്ലീഷ് അക്ഷരങ്ങൾ ഉപയോഗിച്ചും രേഖപ്പെടുത്തുന്നു. 16 മുതൽ മുകളിലേക്ക് 10,11,12,.. എന്നിങ്ങനെയുമാണ് രേഖപ്പെടുത്തുന്നത്.
ഇത് പ്രധാനമായും ഉപയോഗിക്കുന്നത് ദ്വയാങ്കസമ്പ്രദായത്തിലുള്ള സംഖ്യകളെ മനുഷ്യർക്ക് എളുപ്പം മനസ്സിലാകുന്ന രീതിയിൽ പ്രതിനിധീകരിക്കുന്നതിനാണ്‌. അതുകൊണ്ടു തന്നെ ഡിജിറ്റൽ ഇലക്ട്രോണിക്സിലും കമ്പ്യൂട്ടർ എഞ്ചിനീയറിങ്ങിലുമാണ്‌ ഇത് കൂടുതലായി ഉപയോഗിക്കപ്പെടുന്നത്.
സഖ്യകളെ രേഖപ്പെടുത്തുന്ന വിധം
സന്ദർഭം രേഖപ്പെടുത്തിയിട്ടില്ലാത്ത അവസരങ്ങളിൽ ഹെക്സാഡെസിമൽ സംഖ്യാന സമ്പ്രദായത്തിൽ അക്കങ്ങൾ സൂചിപ്പിക്കുന്ന രീതിയും, മറ്റു സംഖ്യാന സമ്പ്രദായത്തിൽ അക്കങ്ങൾ രേഖപ്പെടുത്തുന്ന വിധവും തമ്മിൽ മാറിപ്പോകാനിടയുണ്ട്.
വർഗ്ഗം:കമ്പ്യൂട്ടർ സംഖ്യാഗണിതം വർഗ്ഗം:ഗണിതം വർഗ്ഗം:സംഖ്യാസമ്പ്രദായങ്ങൾ
കേന്ദ്‍ദാര
ഒരു തന്ത്രിവാദ്യമാണ് കേന്ദ്‍ദാര. അതിന്റെ ഒറ്റ തന്ത്രിക്കു കുറുകെ ഒരു വില്ലുപയോഗിച്ചാണ് സാധാരണയായി ഇത് വാദനംചെയ്യുന്നത്. പാട്ടുപാടി, ഭിക്ഷയെടുത്ത് ജീവിക്കുന്ന ജോഗികൾ പരമ്പരാഗതമായി ഈ സംഗീതോപകരണം ഉപയോഗിക്കുന്നു. കേന്ദ്‍ദാര ഉപയോഗിച്ച് പാടുന്ന സംഗീതത്തിന്റെ നാടോടി വിഭാഗത്തെ കേന്ദ്‍ദാര ഗീതം എന്നറിയപ്പെടുന്നു. പന്ത്രണ്ടാം നൂറ്റാണ്ടിൽ സംസ്‌കൃതത്തെ അന്നത്തെ ഉത്‌കലരാജ്യത്തിന്റെ‍‍ ഔദ്യോഗിക ഭാഷയാക്കിയപ്പോൾ ഈ ഉപകരണം ജനപ്രീതി നേടി. ഒഡീഷയിലെ സാന്താൾ ജനങ്ങളുും കേന്ദ്‍ദാര എന്ന വാദ്യം ഉപയോഗിക്കുന്നു.
അവലംബം
വർഗ്ഗം:ഇന്ത്യൻ സംഗീതോപകരണങ്ങൾ
കുറ്റ്യാടി പദ്ധതി
കോഴിക്കോട് ജില്ലയുടെ വടക്കൻ പ്രദേശത്ത് സ്ഥിതിചെയ്യുന്ന് ഒരു ചെറിയ പട്ടണമാണ് കുറ്റ്യാടി. വൈദ്യുത ഉത്പാദനം ലക്ഷ്യമിട്ടും, മലബാർ മേഖലയിലെ ജലസേചനം മെച്ചപ്പെടുത്തുന്നതിനും വേണ്ടി ഇവിടെ നടപ്പിലാക്കിയ പദ്ധതിയാണ് കുറ്റ്യാടി പദ്ധതി. ഒരു വിവിധോദ്ദേശ്യ പദ്ധതിയായ ഇത് മലബാർ മേഖലയുടെ കാർഷിക വ്യാവസായിക പുരോഗതിയെ കാര്യമായി സ്വാധീനിക്കുന്നു. 1972 -ലാണ് കുറ്റ്യാടി വൈദ്യുതപദ്ധതി പ്രവർത്തനം തുടങ്ങിയത്. അടിസ്ഥാനപരമായി ഒരു ജലവൈദ്യുത-ജലസേചന പദ്ധതിയായ കുറ്റ്യാടി പദ്ധതിയുടെ പവർഹൗസ് കക്കയത്താണ് സ്ഥിതിചെയ്യുന്നത്. വൈദ്യുതി ഉത്പാദിപ്പിച്ചശേഷം ഈ വെള്ളം പെരുവണ്ണാമൂഴിയിൽ എത്തുന്നു. പെരുവണ്ണാമൂഴിയിലെത്തുന്ന ജലം ഇവിടെ അണകെട്ടിതടഞ്ഞുനിർത്തിയാണ് ജലസേചന ആവശ്യങ്ങൾക്ക് ഉപയോഗിക്കുന്നത്. കോഴിക്കോട് ജില്ലയിലെ ഏതാണ്ട് 36000 ഹെക്ടർ പ്രദേശത്ത് വെള്ളമെത്തിക്കാൻ ഈ അണക്കെട്ട് പ്രയോജനപ്പെടുന്നു.
എവുളോജിയസ്
റോമൻ കത്തോലിക്കാ സഭയിലെ ഒരു വിശുദ്ധനാണ് എവുളോജിയസ് (prior 819 - 859 മാർച്ച് 11). സ്പെയിനിലെ മുസ്ലിം മതപീഡനകാലത്ത് രക്തസാക്ഷിത്വം വഹിച്ച ഒരു പുരോഹിതനായിരുന്നു എവുളോജിയസ്.
ജീവിതരേഖ
ഒൻപതാം നൂറ്റാണ്ടിൽ ഏതാണ്ട് 819-നോടടുത്ത് ഇപ്പോഴത്തെ സ്പെയിനിലെ കോർഡോവോയിൽ ജനിച്ചു. ചെറുപ്പത്തിലെ തന്നെ അദ്ദേഹം വൈദികനായും പിന്നീട് വൈദിക വിദ്യാലയത്തിന്റെ തലവനുമായി മാറി. മെത്രാപ്പോലീത്തായി ഇദ്ദേഹം തിരഞ്ഞെടുക്കപ്പെട്ടിരുന്നു. എന്നാൽ അതിനു മുൻപായി ഇദ്ദേഹം രക്തസാക്ഷിത്വം വരിച്ചു.
മിശ്രമതപശ്ചാത്തത്തിൽ പിറന്ന്, ഇംസ്ലാം മതവിശ്വാസിയായ പിതാവിന്റെ മരണശേഷം ക്രിസ്തുമതത്തിലേക്കു പരിവർത്തിത ആയ 'ഫ്ലോറ' എന്ന പെൺകുട്ടിയുടെ പേരിലുണ്ടായ ലഹളക്കിടെ, മുഹമ്മദുനബിയെ നിന്ദിച്ചു സംസാരിച്ച പെർഫെക്ടസ് എന്ന ക്രിസ്തീയ യുവാവിനു വധശിക്ഷ ലഭിച്ചു. ഈ സംഭവത്തെ തുടർന്ന്, പ്രവാചകനെ പരസ്യമായി നിന്ദിച്ച് 'രക്തസാക്ഷിത്തം' വരിക്കാൻ തായ്യാറായി ഒട്ടേറെ ക്രിസ്തീയവേദതീക്ഷ്ണർ മുന്നോട്ടു വന്നു. അവരിൽ മുഖ്യനായിരുന്നു എവുളോജിയസ്. ഫ്ലോറയെ ഒളിവിൽ പാർപ്പിച്ചതും അദ്ദേഹത്തിൽ ആരോപിക്കപ്പെട്ട കുറ്റങ്ങളിൽ ഒന്നായിരുന്നു.
ഏഴുവർഷം തടവിൽ കഴിഞ്ഞിട്ടും അദ്ദേഹം പ്രവാചകനിന്ദ പിൻവലിക്കാൻ തയ്യാറായില്ല. കോടതിയിൽ അദ്ദേഹത്തിന്റെ കരണത്ത് ഒരു സൈനികൻ ആഞ്ഞടിച്ചു. അപ്പോൾ അദ്ദേഹം മറു കരണം കാണിച്ചു കൊടുത്ത എവുളോജിയസിനെ വീണ്ടും ക്രൂരമായി മർദ്ദിച്ചു. 859 മാർച്ച് 11-ന് അദ്ദേഹത്തിനെ തലയറുത്തു കൊലപ്പെടുത്തി. വിശ്വാസത്തിനായി മരണം വരിച്ചതിനാൽ അദ്ദേഹം വിശുദ്ധനായി ഉയർത്തപ്പെട്ടു. മാർച്ച് 11-നാണ് റോമൻ കത്തോലിക്കാ സഭയും, ഈസ്റ്റേൺ ഓർത്തഡോക്സ് സഭയും എവുളോജിയസിന്റെ ഓർമ്മയാചരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ വർഗ്ഗം: 859-ൽ മരിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:മാർച്ച് 11-ന് മരിച്ചവർ
വർഗ്ഗം:റോമൻ കത്തോലിക്കാസഭയിലെ വിശുദ്ധർ വർഗ്ഗം:പൗരസ്ത്യ ഓർത്തഡോക്സ് സഭയിലെ വിശുദ്ധർ വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
കീമ
തെക്കേ ഏഷ്യയിൽ പ്രധാനമായും ഇന്ത്യ, പാകിസ്താൻ എന്നിവിടങ്ങളിൽ ലഭിക്കുന്ന ഒരു ഭക്ഷണമാണ് കീമ. (क़ीमा, قیمہ, ; ਕ਼ੀਮਾ; ഈ പദത്തിന്റെ അർത്ഥം ചെറുതായി അരിഞ്ഞ ഇറച്ചി എന്നാണ്. ഇതിൽ പ്രധാനമായും ഉപയോഗിക്കുന്നത് ആട്ടിറച്ചി ആണ്. ഗ്രീൻ പീസ്, ഉരുളക്കിഴങ്ങ് എന്നിവയും ഇതിന്റെ കൂടെ അരിഞ്ഞ് ചേർക്കുന്നു. ആട്ടിറച്ചി കൂടെ മറ്റ് സാധാരണ കഴിക്കുന്ന ഇറച്ചികൾ കൊണ്ടും കീമ തയ്യാ‍റാക്കാറുണ്ട്. ഇറച്ചി വേവിക്കുകയോ പൊരിക്കുകയോ ചെയ്തതിനു ശേഷം ഇത് ചെറുതായി അരിഞ്ഞ് കബാബ് രൂപത്തിലും ഇത് തയ്യാറാക്കാറുണ്ട്. ചില സ്ഥലങ്ങളിൽ കീമ സമോസക്കകത്തും, നാൻ, പറോട്ട എന്നിവക്കകത്തും സ്റ്റഫ് ചെയ്ത് കഴിക്കാറുണ്ട്.
ആവശ്യമുള്ള സാധനങ്ങൾ
അരിഞ്ഞ ഇറച്ചി, നെയ്യ് അല്ലെങ്കിൽ വെണ്ണ, സവാള, വെളുത്തുള്ളി, ഇഞ്ചി കൂടാതെ സുഗന്ധവ്യഞ്ജനങ്ങളായ കറുവപ്പട്ട, കരയാമ്പു എന്നിവയും ചേർക്കുന്നു. ചില തരങ്ങളിൽ പീസ്, ഉരുളക്കിഴങ്ങ്, ആടിന്റെ കരൾ അരിഞ്ഞത് എന്നിവയും ചേർക്കാറുണ്ട്.
നീലത്തവള
സൂറിനാം സാവന്നക്കാടുകളിൽ കാണപ്പെടുന്ന വിഷമുള്ള ഒരിനം തവളയാണ് നീലത്തവള(ഇംഗ്ലീഷ്:Blue Poison Arrow Frog). ഇവയെ തെക്കൻ സൂറിനാം മുതൽ വടക്ക്, മദ്ധ്യ ബ്രസീൽ വരെ കാണപ്പെടുന്നു. നീല വിഷത്തവള എന്നാണ് പൊതുവെ വിളിക്കുന്നത്. പ്രാദേശിക ആളുകൾ ഇവയെ ഒക്കൊപിപി എന്നും വിളിക്കുന്നു. ശരീരം മുഴുവൻ നീല നിറമായതിനാലാണ് ഇവയെ നീലത്തവളയെന്നു വിളിക്കുന്നത്. കാഴ്ച്ചയിൽ ആകർഷകമായത് എന്നതിലുപരി ഇവയ്ക്ക് മറ്റു ജീവികളെ വശീകരിക്കാനുള്ള കഴിവും കൂടുതലാണ്.
ശരീര ഘടന
ഇടത്തരം വലിപ്പമുള്ള തവളകളുടെ ഗണത്തിലാണ് നീലത്തവളകൾ ഏകദേശം 8 ഗ്രാമോളം തൂക്കം വയ്ക്കാറുണ്ട്. പൂർണ്ണ വളർച്ചയെത്തുമ്പോൾ 3 മുതൽ 4.5 സെന്റി മീറ്റർ വലിപ്പം വയ്ക്കുന്നു. വനത്തിൽ കഴിയുന്ന തവളകളുടെ ആയുസ്സ് 4-6 വർഷമാണ്. തിളക്കമുള്ള നീലശരീരമായതിനാൽ ഇവയെ പെട്ടെന്നു തന്നെ തിരിച്ചറിയാൻ സാധിക്കും, കൈകാലുകളും വയറും കൂടുതൽ ഇരുണ്ടതാണ്. ആക്രമിക്കാൻ വരുന്ന ശത്രുക്കൾക്കെതിരെ പ്രതിരോധിക്കാൻ ഇവയുടെ ത്വക്കിനടിയിലുള്ള വിഷം സഹായിക്കുന്നു. ഈ വിഷത്തിന്റെ വീര്യം കൊണ്ട് ശത്രുക്കൾ കൊല്ലപ്പെടുകയോ ബോധക്ഷയം സംഭവിക്കുകയോ ചെയ്യാം. ഓരോ തവളകളുടെയും ശരീരത്തിലുള്ള കറുത്ത പുള്ളികൾ വ്യത്യാസമായിരിക്കും, ഒരേ പോലെ പുള്ളി ഉള്ള ഒരു തവള മാത്രമേ ഉണ്ടാകൂ. ഒരോ കാലിലും പരന്ന നാലു വിരലുകളാണുള്ളത്, ഇതിനടി വശത്തായി പിടുത്തം കിട്ടാനുള്ള കൊളുത്തുകളും ഉണ്ട്.
ആഹാര രീതി
നീലത്തവള പ്രധാനമായും ഷഡ്പദങ്ങൾ, ഉറുമ്പുകൾ, ഈച്ചകൾ, ചിലന്തികൾ, വെട്ടിലുകൾ എന്നിവയേയാണ് അഹാരമാക്കുന്നത്. ഒരു വിധത്തിൽ ഇവ കീടഭക്ഷകങ്ങളാണ്, എന്നിരുന്നാൽ തന്നെയും മറ്റു ആഹാരങ്ങളും ഇരയാക്കാറുണ്ട്. ബീജസങ്കലനം നടക്കാത്ത മുട്ടകൾ വാൽമാക്രികൾ ഭക്ഷണമാക്കുന്നു.
പുറത്തേക്കുള്ള കണ്ണികൾ
വർഗ്ഗം:വിഷത്തവളകൾ വർഗ്ഗം:തെക്കേ അമേരിക്കയിലെ ഉഭയജീവികൾ വർഗ്ഗം:ബ്രസീലിലെ തവളകൾ
വെയ്റ്റിങ്ങ് ഫോർ ഗോദോ
സാമുവൽ ബെക്കറ്റ് എഴുതിയ 'അസംബന്ധ'-നാടകമാണ് വെയ്റ്റിങ്ങ് ഫോർ ഗോദോ (Waiting for Godot - ഗോദോയെ കാത്ത്). ആരെന്നറിയാത്ത ഗോദോ എന്നയാൾക്കു വേണ്ടി സുഹൃത്തുക്കളായ വ്ലാദിമിർ, എസ്ട്രാഗൻ എന്നിവരുടെ അനന്തവും ഫലശൂന്യവുമായ കാത്തിരിപ്പാണ് ഇതിൽ ചിത്രീകരിക്കപ്പെടുന്നത്. ഇരുപതാം നൂറ്റാണ്ടിലെ ഏറ്റവും ശ്രദ്ധേയമായ ഇംഗ്ലീഷ് ഭാഷാ നാടകമായി ഇതു തെരഞ്ഞെടുക്കപ്പെട്ടിട്ടുണ്ട്.
ബെക്കെറ്റ് ഫ്രഞ്ചു ഭാഷയിൽ എഴുതിയ മൂലരചനയ്ക്ക് അദ്ദേഹം തന്നെ നിർവഹിച്ച ഇംഗ്ലീഷ് പരിഭാഷയുടെ പേരാണ് "വെയ്റ്റിങ്ങ് ഫോർ ഗോദോ". "രണ്ടംഗങ്ങളുള്ള ഒരു ശുഭ-ദുരന്തനാടകം" (A tragicomedy in two acts) എന്ന ഉപശീർഷകവും അദ്ദേഹം ഇംഗ്ലീഷ് പരിഭാഷയിൽ മാത്രം സ്വീകരിച്ചിട്ടുണ്ട്. ഫ്രെഞ്ചിലെ മൂലരചന 1948 ഒക്ടോബർ 9-നും 1949 ജനുവരി 29-നും ഇടയ്ക്ക് എഴുതിയതാണ്. പാരിസിൽ നടന്ന ആദ്യാവതരണം 1953 ജനുവരി 5-നായിരുന്നു. നാടകത്തിൽ 'പോസോ' എന്ന കഥാപാത്രത്തിന്റെ വേഷമിടുകകൂടി ചെയ്ത റോജർ ബ്ലിൻ ആയിരുന്നു രംഗാവതരണം സൃഷ്ടിച്ചത്.
ഗോദോയ്ക്കു വേണ്ടിയുള്ള കാത്തിരിപ്പിനെ സംബന്ധിക്കുന്ന ഈ നാടകത്തിൽ ഗോദോയുടെ അസാന്നിദ്ധ്യം ഉൾപ്പെടെ നാടകത്തിന്റെ പല ഘടകങ്ങളും അതിന്റെ കണക്കില്ലാത്ത വ്യാഖ്യാനങ്ങൾക്കു കാരണമായിട്ടുണ്ട്. ഗോദോ ദൈവത്തിന്റെ പ്രതീകമാണെന്നും ഒരിക്കലും വന്നെത്താത്ത ദൈവികരക്ഷയ്ക്കു വേണ്ടിയുള്ള കാത്തിരിപ്പിന്റെ ചിത്രീകരണമാണ് ഈ നാടകമെന്നും കരുതുന്നവരുണ്ട്. എങ്കിലും ഗോദോ ദൈവത്തെ സൂചിപ്പിക്കുന്നു എന്ന വ്യാഖ്യാനത്തെ ബെക്കറ്റ് സ്വയം തള്ളിപ്പറഞ്ഞിട്ടുണ്ട്. ഗോദോ ദൈവമായിരുന്നെങ്കിൽ താൻ ദൈവം എന്ന പേരു തന്നെ ഉപയോഗിക്കുമായിരുന്നു എന്നാണ് അദ്ദേഹത്തിന്റെ നിലപാട്.
അവലംബം
വർഗ്ഗം:ഇംഗ്ലീഷ് നാടകങ്ങൾ
ഓംബുഡ്സ്മാൻ
ഒരു സ്ഥാപനവും അതിന്റെ പ്രവർത്തനമണ്ഡലത്തിനകത്തും പുറത്തുമുള്ള ആളുകൾ അഥവാ ഇടപാടുകാരുമായുള്ള തർക്കങ്ങളും പരാതികളും പരിഹരിക്കുന്നതിനുമായുള്ള വിശ്വസ്ത മദ്ധ്യസ്ഥനെയാണ് സാധാരണ ഓംബുഡ്സ്മാൻ എന്ന് വിളിക്കുക. പ്രതിനിധി എന്നർത്ഥം വരുന്ന, സ്കാൻഡിനേവിയൻ ഭാഷയായ ഓൾഡ് നോഴ്സ് (Old Norse) umboðsmaðr എന്ന പദത്തിൽ നിന്നുമാണ് ഓംബുഡ്സ്മാൻ എന്ന വാക്കിന്റെ നിഷ്പത്തി. വ്യക്തിപരമായ പരാതികളെ പരിഗണിക്കുന്നതിനും അന്വേഷിക്കുന്നതിനുമായി പൊതുജനങ്ങളുടെ താല്പര്യസംരക്ഷണാർത്ഥം സർക്കാരോ പാർലമെന്റോ ആണ് വിവിധ രാജ്യങ്ങളിൽ ഓംബുഡ്സ്മാനെ നിയമിക്കുന്നത്.
സാധാരണയായി സ്ഥാപനം തന്നെയോ ചിലപ്പോൾ ആ സ്ഥാപനത്തിന്റെ പ്രവർത്തന മണ്ഡലത്തിൽ നിന്ന് തെരഞ്ഞെടുക്കപ്പെടുന്നയാളോ ആയിരിക്കും ഓംബുഡ്സ്മാനായി നിയമിക്കപ്പെടുന്നത്. അദ്ദേഹം, സ്ഥാപനത്തിന്റെ പ്രവർത്തന മണ്ഡലത്തിൽ നിന്നുയർന്നുവരുന്ന പരാതികളെക്കുറിച്ച് അന്വേഷിക്കുകയും നിർബന്ധമായയൊ അല്ലാത്തതോ ആയ ശുപാർശകളിലൂടെയും മദ്ധ്യസ്ഥ ശ്രമത്തിലൂടെയും അവ പരിഹരിക്കൻ ശ്രമിക്കുകയുമാണ് ചെയ്യുന്നത്. പലപ്പോഴും സ്ഥാപനത്തിന്റെ സുഗമമായ പ്രവർത്തനത്തിന് തടസ്സം നിൽക്കുന്ന ഘടകങ്ങൾ കണ്ടുപിടിക്കാനും ഈ പ്രക്രിയയിലൂടെ കഴിയും. ഇന്ത്യയിൽ ബാങ്കിംഗ് രംഗത്തും ഇൻഷുറൻസ് രംഗത്തും ഓംബുഡ്സ്മാന്റെ സേവനം ലഭ്യമാക്കിയിട്ടുണ്ട്. കേരളത്തിൽ തദ്ദേശ സ്വയംഭരണ സ്ഥാപനങ്ങളുമായി ബന്ധപ്പെട്ട തർക്കങ്ങൾ പരിഹരിക്കുന്നതിനായി, തദ്ദേശ സ്വയംഭരണസ്ഥാപനങ്ങൾക്കായുള്ള ഓംബുഡ്സ്മാനെ നിയമച്ചിട്ടുണ്ട്.
കേരള തദ്ദേശ സ്വയംഭരണസ്ഥാപനങ്ങൾക്കായുള്ള ഓംബുഡ്സ്മാൻ
കേരളത്തിലെ തദ്ദേശസ്വയംഭരണസ്ഥാപനങ്ങൾക്ക് മാത്രമായി ഒരു പുതുക്കിയ അഴിമതി നിർമ്മാർജ്ജന സം‌വിധാനം 2000 മേയ് 29-നു നിലവിൽ വന്നു. പ്രസ്തുത സവിധാനമനുസരിച്ച് ഹൈക്കോടതി ജഡ്ജിയായി ഉദ്യോഗം വഹിച്ചിട്ടുള്ള ഒരാളെ മുഖ്യമന്ത്രിയുടെ ഉപദേശപ്രകാരം ഗവർണ്ണർ നിയമിക്കുന്നു. അങ്ങനെ നിയമിതനാകുന്ന ജഡ്ജിയുടെ തസ്തിക ഓംബുഡ്സ്മാൻ എന്നറിയപ്പെടുന്നു.
തദ്ദേശസ്വയംഭരണസ്ഥാപനങ്ങൾ, അവയുടെ കീഴിൽ പ്രവർത്തിക്കുന്ന സ്ഥാപനങ്ങൾ, ജീവനക്കാർ, അദ്ധ്യക്ഷൻ ഉൾപ്പെടെയുള്ള തിരഞ്ഞെടുക്കപ്പെട്ട അംഗങ്ങൾ എന്നിവരുടെ ഭാഗത്തു നിന്നുണ്ടാകുന്ന ഭരണപരമായ വീഴ്ചകളേയും അഴിമതികളേയും കുറിച്ചുള്ള പരാതികൾ അന്വേഷിച്ച് തീർപ്പു കല്പ്പിക്കുകയാണ്‌ ഓംബുഡ്സ്മാന്റെ ചുമതല.
പരാതി സ്വീകരിച്ച തിയതി മുതൽ പരമാവധി ആറുമാസത്തിനകം ഓംബുഡ്സ്മാൻ തീർപ്പു കല്പ്പിക്കണമെന്നും വ്യ്വസ്ഥയുണ്ട്.
ഇതും കാണുക
വർഗ്ഗം:കേരളത്തിലെ തദ്ദേശസ്വയംഭരണം
പവർ മാക്കിന്റോഷ്
thumb|right|ശ്രേണിയിലെ അവസാന മോഡലായ [[പവർ മാക് ജി5]] ആപ്പിൾ നിർമ്മിച്ച് പുറത്തിറക്കിയ പവർ പിസി അടിസ്ഥാനമാക്കിയ ആപ്പിൾ മാക്കിന്റോഷ് വർക്ക് സ്റ്റേഷൻ-പേഴ്സണൽ കമ്പ്യൂട്ടറുകളുടെ ഒരു ശ്രേണിയാണ് പവർ മാക്കിന്റോഷ്. 1994 മാർച്ച് മുതൽ 2006 ഓഗസ്റ്റ് വരെയാണ് മാക്കിൻോഷ് ബ്രാൻഡിന്റെ കാലഘട്ടം.
"1987-ൽ മാക് II അരങ്ങേറ്റം കുറിച്ചതിന് ശേഷമുള്ള മാക്കിന്റോഷിന്റെ ഏറ്റവും പ്രധാനപ്പെട്ട സാങ്കേതിക പരിണാമം" എന്നാണ് മാക് വേൾഡ് വിശേഷിപ്പിച്ചത് ,എയിം അലൈൻസിന്റ(AIM Alliance) മുൻനിര ഉൽപ്പന്നമായ പവർ പിസി സിപിയു ആർക്കിടെക്ചറുള്ള ആദ്യത്തെ കമ്പ്യൂട്ടറാണിത്. മുമ്പത്തെ മാക്കിൻോഷിന്റെ മോട്ടോറോള 68കെ (Motorola 68k) പ്രോസസറുകൾക്ക് നിലവിലുള്ള സോഫ്‌റ്റ്‌വെയർ അതിൽ നേറ്റീവ് ആയി പ്രവർത്തിക്കുന്നില്ല, അതിനാൽ മോട്ടോറോള 68കെ എമുലേറ്റർ സിസ്റ്റം 7.1.2-ൽ ഉണ്ട്. മാക്കിന്റോഷ് ക്വാഡ്ര മെഷീനുകളുടെ വേഗതയുടെ മൂന്നിൽ രണ്ട് ഭാഗവും മികവ് പുലർത്തുന്നു.
പവർ മാക്കിന്റോഷ് ക്വാഡ്രയ്ക്ക് പകരമായി, വിൽപന നടത്തി. അടുത്ത പന്ത്രണ്ട് വർഷത്തിനുള്ളിൽ, എൻക്ലോഷർ ഡിസൈനുകളുടെ തുടർച്ചയായി ഇത് വികസിച്ചു, "പവർ മാക്" എന്ന് പുനർനാമകരണം ചെയ്തു, അഞ്ച് പ്രധാന തലമുറ പവർപിസി ചിപ്പുകൾ, കൂടാതെ ധാരാളം പ്രസ്സ് കവറേജ്, ഡിസൈൻ അംഗീകാരങ്ങൾ, ഇതിന്റെ പ്രകടനത്തെ സംബന്ധിച്ചുള്ള അവകാശവാദങ്ങൾ മുതലായവയും ഇതിനോടകം വന്നുകഴിഞ്ഞിരുന്നു. 2005-ൽ പ്രഖ്യാപിച്ച ഇന്റൽ പ്രോസസറുകളിൽ പ്രവർത്തിക്കുന്ന മാക് പ്രോയ്ക്ക് പകരമായി ഇത് നിർത്തലാക്കി.
റിസ്ക്(RISC)പര്യവേക്ഷണം (1988–1990)
ആദ്യത്തെ പവർ മാക്കിന്റോഷ് മോഡലുകൾ 1994 മാർച്ചിൽ പുറത്തിറങ്ങി, എന്നാൽ പവർ മാക്കിന്റോഷ് സാങ്കേതികവിദ്യയുടെ വികസിപ്പിക്കൽ നടന്നത് 1988-ന്റെ മധ്യത്തിലാണ്.